“Jangan Cepat Rasa Down Bila Anak Suka Mengamuk. Chill Je!” Sungguh Inspirasi Perkongsian Ini

Apabila anak mengamuk memang buat ibu bapa jadi tak keruan. Orang ramai akan lihat   hingga buat kita rasa cepat down. Tetapi menurut penulis, Adlil Rajiah, apabila anak bersikap begitu bukan melambangkan ibu bapa itu gagal mendidik anak menjadi seorang sempurna dan tertib tetap disebabkan oleh perkembangan dalam diri anak itu. Ikuti perkongsiannya yang sungguh inspirasi ini. Moga menjadi panduan bersama.

“Apa nak buat bila anak mengamuk sampai memukul, menggigit, sepak terajang, tumbuk, hantuk kepala kat lantai, tarik rambut, baling barang?”
.
Setiap kali saya buka sesi Q&A sama ada di seminar atau di social media, mesti soalan ni muncul.
.
Dan setiap kali itulah jauhhh di sudut hati kecil saya berdetak–
“Hmm… Biasalah budak2.. Tapi kalau tak tahan sangat, hempok je dengan pasu.”

Ok tak tak.
Gurau.
.
Saya faham sangat keadaan bila anak mengamuk ni sebab ofkosss saya pun pernah melalui.
Fasa anak kuat mengamuk ni kan memang fasa wajib dalam parenthood.

Siapa rasa dia tak pernah lalui fasa ni dan rasa anak dia baikkkk sangat macam malaikat– kau tunggu.
Masanya akan tiba.
.
Sebelum saya share tips macam mana nak react bila anak mengamuk, saya nak korang faham 4 perkara basic ni dulu:
.
.
1. Semua kekerasan dan kekasaran yang ditunjukkan oleh anak setiap kali dia mengamuk, contohnya pukul, terajang, penampo, cakar, gigit, dan sebagainya BUKAN bermaksud kita dah gagal mendidik mereka. Ia adalah fasa normal bagi anak yang sedang belajar mengenali emosi diri.
.
So parents jangan cepat sangat rasa down dengan keadaan ini. Sebaliknya latih diri untuk “chill je” setiap kali anak mengamuk.
.
Orang sekeliling pandang sambil geleng2 kepala pun — CHILL JE.
Pandang je balik kat orang tu sambil kenyit2 mata.
Biar orang tu trauma semalaman mengenangkan wajah “chill” kita. ?
.
.
2. Anak umur 4 tahun ke bawah yang mengamuk dan agresif, BUKAN sebab dia biadap atau konghajo atau kongasam.
.
Mereka sebenarnya nak beritahu “sesuatu”, tapi disebabkan oleh language & communication skills mereka belum berkembang sepenuhnya, maka dengan mengamuk sahaja lah cara untuk mereka luahkan.
.
Kids below 4 belum ada enough words / vocabs untuk describe apa yang dirasai. Dan diorang tak tahu macam mana nak jelaskan apa yang mereka nak. So cuba bayangkan. Kesian tau anak2 kita dalam fasa ni.
.
Macam kita mak-mak ni masa tengah datang bulan. Entah kenapa tiba2 rasa nak baling pinggan, tiba2 rasa nak nangis, tiba2 rasa nak terjun bangunan, tiba2 nak libas suami dengan penyapu lidi.
Bila suami tanya kenapa–
kita hanya mampu mengerutkan dahi sebab kita sendiri tak tahu nak describe cemana.
.
Hmm macam takde kena mengena je analogi aku ni.
.
.
3. Ingat ni– anak akan mengamuk bila dia tak dapat apa yang dia nak– tak kisah lah benda tu lojik (contohnya, nak makan, nak susu, nak tidur) atau benda tak lojik (contohnya nak mainan yang kawan pegang, nak main pisau, nak terjun dalam kolam ikan, etc).
.
Dan amukan anak2 lebih cenderung berlaku bila mereka dalam keadaan lapar, penat, mengantuk, atau rimas. So always be ready, dan always expect the unexpected.
.
.
4. INGAT, JANGAN PUKUL ATAU TENGKING ANAK YANG TENGAH MENGAMUK. TAPI– PELUK.
Marah, pukul, atau jerit pada anak yang sedang mengamuk akan mengeruhkan lagi keadaan. Ia seolah-olah sengaja mengajar anak urus emosi dengan kekasaran, kekerasan dan kemarahan.
.
Sepatutnya waktu anak mengamuk ni lah waktu yang paling sesuai untuk ibu bapa tunjukkan contoh sikap “cool” pada anak2, dan tunjukkan cara yang betul untuk urus emosi dengan berfikir dan berkomunikasi dengan baik.
.
.
Ok now.
Apa yang ibu bapa SEPATUTNYA BUAT bila anak mengamuk?
.
Berikut adalah 4 langkah mudah untuk stopkan anak mengamuk, dan ajar mereka kemahiran mengawal emosi.
.
.
1. Lumpuhkan senjata.
.
Masa anak mengamuk, memukul, menggigit, menerajang, mencakar, baling barang, mereka menggunakan senjata seperti tangan, kaki, gigi, kuku dan sebagainya.
.
So tugas ibu bapa adalah memastikan “senjata2” itu “dilumpuhkan” dengan segera. Kalau anak memukul, cepat2 tahan tangannya supaya dia tak dapat teruskan memukul. Kalau anak terajang, tahan kakinya supaya dia stop terajang.
.
.
2. Asingkan anak.
.
Kalau masa anak mengamuk tu ada orang lain, cepat2 bawa anak ke tempat lain. Yes, masa anak tengah meronta menjerit berguling2 tu, terus angkat dia dan bawa pergi.
.
Pergi mana?
Mana2 tempat yang takde orang.
.
Contohnya, pergi sudut mana2 ke, pergi masuk kereta ke, pergi bilik lain ke, somewhere private and quiet.
.
Bila kita cepat2 asingkan anak macam ni, ada 3 perkara baik yang akan berlaku:
Satu, anak dapat “keluar” immediately dari situasi yang menyebabkan dia mengamuk tu.
Dua, ibu bapa dapat intimately deal dengan anak tanpa dilihat oleh orang lain.
Tiga, maruah anak akan terjaga. Even mereka masih budak2, anak2 pun ada rasa malu bila berdepan dengan situasi tegang depan orang lain.
.
.
3. Bantu anak guna PERKATAAN, dan bukan guna senjata (tangan, kaki, gigi, atau kuku)
.
Once kita dah bawa anak ke tempat yang senyap dan takde orang, pegang dia kuat2, lihat tepat ke dalam mata nya, dan cakap–
“Mama tahu awak sedih/takut/geram/marah/kecewa”, dan terus peluk anak kuat2.
Beri “nama” untuk emosi yang mungkin sedang dirasa oleh anak.
.
No matter how you’re feeling– marah ke, malu ke, hangin ke, rasa nak pulas telinga anak ke– PELUK JE.
.
Remember– THIS IS A PERFECT TIME TO ACT LIKE A GOOD PARENT. Show your child how cool you are in dealing with your own anger.
.
.
4. Ajar anak cara alternatif untuk handle emosi. Bila dah reda sikit, jangan tunggu terlalu lama untuk bercakap dan bantu dia rationalise semula.
.
Ada 5 cara alternatif yang kita boleh ajarkan pada anak2 supaya mereka tak gunakan violence ketika mengamuk.
.
.
1. Guna perkataan.
.
Ajar anak beberapa perkataan to describe feelings. Contohnya sedih, takut, risau, rimas, penat, marah, kecewa, bengang, geram, panas, sejuk, dan sebagainya.
.
So that lepas ni, bila anak rasa apa2, mereka akan mampu luahkan melalui perkataan instead of mengamuk tak tentu pasal sebab tak tahu macam mana nak describe.
.
.
2. Blah je.
.
Ajar anak untuk “blah je” atau “pergi dari situ” setiap kali mereka rasa tak puas hati dengan seseorang. Kalau anak marah dengan kita, ofkos kita akan terasa hati kalau anak tetiba blah camtu je. Tapi ingat– ia jauhhhh lebih baik dari anak memukul/menggigit kita. Kan?
.
.
3. Quiet corner.
.
Buat satu corner khas untuk anak pergi setiap kali dia rasa macam nak pukul orang. Haikal punya quiet corner dulu adalah sebuah khemah kecik yang penuh dengan stuffed toys, bantal dan selimut.
.
Setiap kali Haikal masuk situ, tahu lah saya bahawa dia tengah bengang dengan seseorang. ??♀ Tapi bila dia keluar dari situ, saya akan cepat2 slow talk dan peluk dia lama2.
.
.
4. Hembus api naga.
.
Yang ni favourite Haikal. Setiap kali saya nampak Haikal macam nak mengamuk, saya cepat2 cakap–
“Hembus api nagaaa!!!”
.
Terus dia akan tarik nafas dalam2, dan hembus kuat2 guna mulut sambil bayangkan api keluar dari mulut. ? He always feels better lepas tu.
.
.
5. Secret code.
.
Kod rahsia sangat membantu especially bila anak tak boleh kawal emosi sangat2 dah. Secret code yang Haikal guna since umur dia 3 tahun sampai lah sekarang ialah ayat ni:
“Mama peluk Haikal sekarang please!”
.
Bila dia sebut je ayat tu, tahu lah saya ada benda yang tak kena dengan dia. Sama ada tengah marah ke, tengah sedih ke, tengah kecewa ke, tengah bengang ke.
.
Dan saya akan stop buat apa saje yg saya tengah buat masa tu dan terus peluk dia, sambil cakap–
“It’s ok. Mama ada.”
.
Usually dia akan menangis dalam pelukan saya. Dan later dia ceritakan apa yang berlaku dan apa yang dia tengah rasa.
.
.
I know, semua ni bukan senang nak buat kalau kita jenis yg dah biasa marah, jerit dan pukul anak setiap kali dia mengamuk.
.
But it’s never too late to reset our parenting style.
Kan?
.
Ingat– bad parenting takkan menyelesaikan apa2 masalah anak, malah akan mengakibatkan banyak lagi masalah behaviour anak pada masa akan datang.
.
Mulai hari ni–
set the right example.
Tunjukkan pada anak2 the right way untuk manage bad emotions.
.
Sooner or later, insyaAllah anak akan ikut.
Selamat malam, semua. ❤
.
.
.
If you’re looking for more parenting lessons, read my books. Mind you, ia BUKAN parenting book biasa. ?
.
Order online: https://bit.ly/2EXYjPz
.
Or find them at Pesta Buku Antrabangsa Kuala Lumpur (Booth Must Read, Dewan Tun Razak 4, Tingkat 4, PWTC)
.
#ParentsWelcomeToMyWorld
#3Kertas3Krayon3PenselWarna
#WhySoSeriousParents


Bila Anak Aktif Hidung Berdarah Tiba-Tiba. Ini Cara Nak Redakan

Anak ini baru berusia lima tahun. Aktif. Berlari-lari. Nampak sihat luarannya. Namun, ada satu masalah yang tidak pernah hilang pada beliau.

Setiap kali ia berlaku, mana-mana ibu pasti akan berasa panik, bimbang, risau dan takut. Hampir setiap bulan, hidung anak kecil ini akan mengeluarkan darah. Tiba-tiba. Tak ada hujung pangkalnya. Tidak semena-mena.

Apabila saya tanya lebih dekat dengan si ibu, bagaimana sejarah keluarga, apakah ada masalah lain yang berlaku, bagaimana pula dengan telinga, hidung, mata dan keseluruhan tahap kesihatan anak itu, barulah saya mendapat jawapan.

Setiap pagi anak ini akan mengalami gejala bersin yang sukar untuk diberhenti. Hidungnya akan sering tersumbat, mata kerap berair, jika keadaan lebih teruk, pendengaran juga akan terganggu.

Setiap bulan juga akan berlaku pendarahan daripada hidung. Kadang-kadang malam, ada itu waktu siang. Boleh juga berlaku secara tiba-tiba ketika sedang tidur. Pendek cerita, masalah resdung yang tidak terkawal memang boleh menyebabkan pendarahan hidung berlaku!

Jika ini berlaku kepada anda, apa kalian akan lakukan di rumah?

“Saya akan bawa anak saya ke sinki atau bilik air, basuh hidungnya bersih-bersih. Kemudian, suruh dia dongakkan kepala supaya darah itu tidak lagi keluar.” Jawab ibu muda ini.

Ibu-ibu, ayah-ayah atau cikgu-cikgu di luar sana, apabila kejadian ini berlaku di depan mata anda, sama ada di rumah, di sekolah atau di mana-mana sahaja, lakukanlah langkah-langkah bijak ini. Mudah, selamat dan amat penting sebelum pesakit dibawa ke fasiliti kesihatan terdekat.

1. Bertenang. Ini amat penting supaya anda mampu melakukan dan bertindak mengikut langkah seterusnya. Kalau anda gelabah, apa-apa perkara pun tidak akan jadi.

2. Tekan atau ‘pinch’ bahagian luar hidung pesakit. Lakukan selama sepuluh minit tanpa henti. Minta pesakit bernafas melalui mulut. Langkah ini akan menghalang darah daripada terus keluar daripada depan hidung.

3. Tundukkan kepala pesakit. Ini penting bagi mengelakkan darah daripada mengalir ke belakang, masuk ke saluran pernafasan dan seterusnya disedut ke paru-paru. Jangan dongakkan kepala. Ini amat berbahaya!

4. Letak ais pada bahagian dahi pesakit. Ini juga bertujuan bagi mengawal pendarahan daripada terus berlaku.

5. Ulang langkah-langkah ini jika pendarahan semakin berkurang.

6. Jika tiada tanda-tanda pendarahan akan berhenti, segera bawa pesakit ke hospital. Langkah kecemasan perlu dilakukan oleh doktor.

Semoga tip ini berguna untuk kita semua. Jom kita saling berpesan. Sebarkan ilmu ini supaya lebih ramai mendapat manfaat.


“Mungkin Ini Caraku.” Kubur Arwah Ibu Di Halaman Rumah, Tarik Perhatian Netizen, Elak Berebut Harta.

Ajal maut di tangan Tuhan. Tiada siapa pun yang melainkan Dia. Apa yang pasti setiap manusa yang hidup pasti akan merasai kematian.

Bagi anak yang kehilangan ibu bapa tercinta akan memberikan kesan mendalam terhadap kehidupan mereka.

Lantaran itu, untuk menghilangkan kerinduan akan mengunjungi tanah perkuburan menziarahi pusaran ibu bapa.

Namun bagi lelaki ini, pemergian ibu membuatkan dia mengebumikan jenazah ibunya di pekarangan rumahnya.

Pemuda tersebut memuat naik video memaparkan kubur ibunya menerusi akaun aplikasi sosial TikTok @adhefin.

“Mungkin ini caraku,” demikian tulis lelaki tersebut bersama video yang dimuat naik itu sebagaimana yang dilaporkan oleh Suara.com, Selasa (31/8/2021).

Video yang berdurasi 20 saat mendapat tontonan sehingga 1.9 Juta memperlihatkan jelas lelaki itu sedang membersihkan kubur ibunya yang terletak di pekarangan kediaman mereka.

Berpakaian sopan melawat kubur ibu walaupun tepi halaman rumah

Lelaki itu menjadikan pusaran ibunya seperti di tanah perkuburan, dengan batu nisan berwarna hitam.

Bukan itu sahaja, dengan berpakaian sopan ketika membersihkan kubur ibunya yang dipenuhi rumput hijau dan bunga yang segar. Sambil bersila mendoakan ibu di halaman rumahnya.

Kelihatan, kubur ibunya kelihatan indah di halaman rumahnya yang turut ditanam beberapa pasu bunga.

Dalam pada itu, cara lelaki itu menarik perhatian para netizen yang menonton video berkenaan. Ada yang mengatakan ia sebagai salah satu cara untuk mengingatkan kematian, mengelak perebutan harta dan memudahkan ahli keluarga untuk menziarah kubur ibu bapa mereka.


Di Usia 40an-50an Banyak Benda Kena Ubah, Salah Satunya Enjoy Dengan Keluarga!

Pejam celik pejam celik, sedar-sedar berganjak lagi usia kita di tahun baru ini. Semoga dengan bertambahnya umur, menjadikan kita semua lebih matang dan cekal dalam mendepani hari-hari yang mendatang.

Seandainya tahun 2022 ini ada dikalangan kita sudah berusia 40an atau 50an, sebenarnya ada banyak benda atau perkara yang perlu diubah dalam diri. Jangan biarkan masa berlalu begitu sahaja dengan sia-sia hingga detik pengakhiran hidup.

Ini sebagaimana yang dikongsikan oleh Prof Madya Dr Kamal di media sosial.

Banyak benda kau kena ubah!

1.Bersederhana dalam bekerja, sebab kau kena lebihkan usaha mendekati Allah dan keluarga

2.Ambik cuti dan tinggalkan hal-hal kerja seketika untuk kau lebih mendekati anak-anak yang sedang membesar

3.Berhenti untuk fikir masalah kerja di rumah, rumah adalah masa terbaik kau untuk tenang.

4.Tak perlu korbankan masa kau untuk orang lain, tapi korbankan masa kau untuk Allah dan keluarga

5.Jangan teragak-agak berkata TIDAK untuk kerja orang lain yang kau kena buat, kerana diusia ini kau perlu memilih untuk bekerja dengan tenang!

6.Tinggalkan manusia-manusia yang mengambil kesempatan pada kau! Biar kawan tak ramai dari ramai yang haramjadah

7.Jauhi mereka yang hipokrit, terutama yang fake!

8.Cari kawan yang ikhlas dan lebih mendamaikan, jauhi mereka yang berlagak baik tapi hati busuk.

9.Jaga kesihatan, kawal pemakanan dan bersenam! Enjoy dengan keluarga!

10.Berehatlah dari dunia yang sementara, 40an-50an adalah masa mencari ketenangan untuk 60an dan seterusnya yang lebih baik bila bersara.40an. Usia terbaik untuk pergi umrah pada yang belum pernah pergi, kerana badan masih sihat.

Sumber : Prof Madya Dr Kamal

Jom tonton video menarik adik-adik Bintang Kecil di Scream Park Sunway Lagoon.

Lagi video menarik berkenaan pilihan peralatan dapur yang memudahkan kerja kita di dapur. Sila tonton.


Bayi Lahir Pramatang! Doktor Kasi Bayangan Akan Meninggal. Ibu Bapa Harap Dapat Rai Aidilfitri Bersama

Pasangan mana yang tidak mahu cahaya mata. Malah kehadiran zuriat ini seakan mengikat lagi kasih sayang suami isteri.

Tidak kira, untuk kelahiran pertama atau seterusnya, keterujaan itu sangat dirasai. Setiap anak ada keistimewaan tersendiri.

Namun bagi pasangan ini, anak mereka Ayesha Nuha menjadi perhatian sejak kisahnya dikongsikan oleh ibunya. Ayesha Nuha adalah seorang bayi pramatang yang dilahirkan pramatang pada 9 Jun 2022.

Menurut ibu kepada bayi ini, Nor Faizah Ismail, dia dan suami Md Aidil Faat hanya mampu berdoa selepas doktor memberi bayangan bahawa si cilik itu mungkin tiada harapan untuk terus hidup.

“Sebelum bersalin, doktor pakar dah maklumkan bahawa baby akan meninggal. Tapi kuasa Allah yang maha hebat, baby Nuha berjaya membesar berkat doa orang sekeliling,” tulisnya pada kapsyen video di TikTok.

Faizah turut mengakui telah bersedia dengan sebarang kemungkinan, namun terkejut anaknya terus bertahan.

“Sebelum ini saya pernah alami keguguran. Kali ini kelahiran pramatang. Anak saya lahir pada usia kandungan enam bulan. Doktor tak bagi kami harapan sebab organ penting  baby sangat tak matang. Kami hanya mampu reda.

“Nuha dilahirkan secara normal walaupun dia berada dalam keadaan songsang. Keadaannya 50 – 50 masa tu, dia terus dimasukkan ke Unit Rawatan Intensif Neonatal (NICU). Doktor cuma minta kami bersedia dengan apa-apa kemungkinan.

“Dua bulan Nuha dalam NICU. Banyak komplikasi berlaku. Nuha juga jalani pembedahan saluran jantung selepas dua minggu dilahirkan. Pembedahan itu sangat berisiko. Kami suami isteri pasrah tapi yakin Nuha anak yang kuat,” ujarnya.

Menurut Faizah, dia dan suami tidak menyangka si comel itu mula menunjukkan reaksi positif selepas dua bulan dia ditahan di NICU.

Biarpun masih menjadi penghuni hospital, Nuha menunjukkan perubahan sedikit demi sedikit sehinggalah dibenarkan untuk pulang ke rumah, pada bulan ini.

“Selepas pembedahan dan keluar NICU, Nuha dipindahkan ke wad bayi tapi dia masih perlu dipantau oleh doktor. Dari situ doktor nampak peluang Nuha untuk terus hidup adalah cerah. Kami memang lega sebab di NICU dia sangat kritikal.

“Lapan bulan lebih Nuha dalam hospital. Saya dan suami berulang alik sepanjang masa dari rumah kami di Pontian ke Hospital Sultanah Aminah (HSA) yang terletak di Johor Bahru. Akhirnya Nuha dibenarkan balik ke rumah pada bulan ni, kami bersyukur sangat,” ujarnya.

Pada Rabu, Nuha sekali lagi dimasukkan ke hospital kerana paras oksigen yang tidak stabil, namun Faizah berharap situasi itu tidak berpanjangan dan besar harapannya dia dapat pulang sebelum Aidilfitri tidak lama lagi.

“Nuha baru keluar hospital bulan ni. Hari ini (Rabu) dia dimasukkan ke hospital semula kerana oksigen menurun sikit. Mungkin dia belum sesuai dengan keadaan di rumah, ada risiko balik rumah.

“Kali ini saya tak pasti berapa lama Nuha akan dipantau oleh doktor. Tapi saya berharap dia cepat sihat. Saya yakin Nuha kuat. Raya tahun ini kami tidak merancang untuk ke mana-mana, cuma kami harap dia ada bersama kami,” ujarnya lagi.

Menurut Faizah, dia bersyukur dengan sokongan orang ramai, malah kembali bersemangat selepas ramai insan senasib dengannya turut ‘hadir’ memberi sokongan secara dalam talian.

“Saya kongsi di TikTok sebab nak cari semangat. Masa tu Nuha belum keluar hospital. Saya cuma mahu cari member yang boleh bagi semangat, terutamanya yang senasib dengan saya. Komen-komen mereka membuatkan saya rasa tidak berkeseorangan.

“Video-video TikTok itu juga menjadi kenangan buat kami sekeluarga. Selain mendoakan anak saya, ramai yang senasib turut berkongsi cerita yang mana ujian mereka jauh lebih hebat berbanding saya. Mereka sentiasa tanya perkembangan kesihatan Nuha.

“Saya nak ucapkan terima kasih kepada semua yang doakan kami. Saya juga nak berterima kasih kepada staff nurse NICU dan wad A4 di HSA,” ujar Faizah mengakhiri bicara.

[ARTIKEL PANAS]

[TIPS]


Doktor Senarai 7 Minuman Terbaik Di Dunia, Yang Ke-3 Tu Memang Ngam Minum Waktu Cuaca Panas!

Setiap apa yang masuk dalam badan kita, semestinya kita nak yang terbaik supaya tubuh badan kita sihat dan bebas dari sebarang penyakit.

Air merupakan bahan kedua terpenting dalam tubuh manusia selepas oksigen dan lebih 60 peratus daripada tubuh manusia terdiri daripada air. Nak tahu air apa yang terbaik untuk tubuh badan kita? Jom tengok perkongsian Dr Noordin ini!

7 MINUMAN YANG TERBAIK DI DUNIA

Setiap hari, badan kita kehilangan 10 hingga 12 cawan air secara purata yang perlu digantikan untuk mengekalkan keseimbang kesihatan tubuh badan. Antara air minuman yang terbaik adalah:

1. Air zam zam

Air zam zam mengandungi mineral yang tinggi di mana dapat mencegah pelbagai isu kesihatan yang di alami anda. Mengikut Sains, air zam zam ini bebas daripada mikroorganisme yang boleh mengurangkan kesegaran air.

Air ini mengandungi dua mineral yang sangat penting iaitu kalsium dan magnesium. Kedua-dua kandungan mineral ini membuatkan air zamzam memberi manfaat dalam menyegarkan tubuh badan.

2. Air mineral

Air mengandungi nutrien yang boleh menyingkirkan toksin dalam badan sekali gus menjadikan kulit lebih sihat dan segar. Kandungan air yang mencukupi boleh menjana sel-sel baru bagi kulit dan rambut.

3. Air kelapa muda

Umumnya, air kelapa mempunyai sedikit rasa manis, masam dan rendah gula serta kalori. Ia hanyalah air bersama kandungan elektrolit seperti kalium, natrium dan magnesium dan kesemua kandungan di dalam air ini membantu menggantikan nutrien yang hilang.

4. Air lemon

Buah lemon kaya dengan kandungan vitamin C. Pengambilan air kosong pula dapat membantu sistem pencernaan anda.

Amalan minum air lemon merupakan satu tabiat mudah yang sering menjadi buah mulut individu yang ingin menurunkan berat badan.

5. Air celery

Air celery ataupun saderi adalah sumber yang sangat kaya dengan antioksidan, serat, vitamin dan mineral. Ia juga mampu membuat sistem penghadaman lebih lancar.

6. Air teh hijau

Teh hijau sebenarnya baik untuk kesihatan tubuh dan kecantikan. Sarat dengan antioksida dan nutrien yang baik untuk badan dan minda.

Malah kajian yang telah dijalankan ke atas lebih 40 ribu penduduk dewasa di negara Jepun yang mengamalkan minumam air teh hijau sebanyak 5 cawan sehari telah menunjukkan jangka hayat yang lebih panjang daripada mereka yang tidak meminumnya.

7. Air coklat gelap

Coklat hitam sarat dengan nutrien dan merupakan salah satu sumber antioksidan terbaik yang boleh anda temui. Kajian menunjukkan bahawa coklat gelap boleh meningkatkan kesihatan anda dan mengurangkan risiko penyakit jantung.

Bolehlah amalkan 7 jenis air ini di samping mendapat khasiatnya sekali!


Galakkan Anak Berpuasa, Ustazah Asma’ Ajar Tip  Secara Berperingkat. Ikut Waktu Solat!

Sempena bulan Ramadan yang hampir tiba, sebagai ibu ayah yang masih mempunyai anak yang belum baligh, kita juga mahu mendidik anak-anak ini untuk meraikan bulan Ramadan dengan sama-sama melakukan ibadah puasa.

Pun begitu, bagaimana cara yang sewajarnya untuk kita biasakan anak-anak berpuasa mengikut keupayaannya?

Ini memandangkan bagi kanak-kanak menahan diri daripada makan dan minum sepanjang hari itu belum diwajibkan ke atas mereka.

Tidak pasti caranya, jom kita baca perkongsian cara mendidik anak berpuasa bersama ustazah Asma’ Harun.

UMI & ABI, BOLEH AJARKAN SAYA PUASA?

Assalamualaikum ustazah. Saya ingin bertanya beberapa soalan mengenai puasa bagi anak kecil. Pada umur berapakah sepatutnya anak-anak mula berpuasa? Dan bagaimana cara terbaik untuk mendidik mereka berpuasa?

JAWAPAN

Waalaikumussalam wbt. Alhamdulillah, terima kasih atas soalan yang baik ini. Ibu ayah yang sentiasa mementingkan didikan agama kepada anak-anak pastinya tertanya-tanya jawapan bagi persoalan ini.

Nabi Muhammad SAW bersabda:

كُلُّ مَوْلُودٍ يُولَدُ عَلَى الْفِطْرَةِ فَأَبَوَاهُ يُهَوِّدَانِهِ أَوْ يُنَصِّرَانِهِ أَوْ يُمَجِّسَانِهِ

Maksudnya: “Setiap anak dilahirkan dalam keadaan fitrah. Kemudian kedua orang tuanyalah yang akan menjadikan anak itu Yahudi, Nasrani atau Majusi.”
(HR Bukhari, No. Hadis 1385)

Perkataan fitrah di dalam hadis ini bermaksud anak-anak dilahirkan dalam keadaan Muslim. Berdasarkan pada hadis ini jelaslah bahawa secara fitrahnya anak-anak dilahirkan Muslim, tetapi yang mencorakkan mereka sama ada menjadi Yahudi, Majusi, atau Nasrani ialah ibu bapa.

Dalam perkara berkaitan puasa, para ulama bersepakat bahawa kanak-kanak yang belum baligh adalah tidak diwajibkan untuk berpuasa.

Hal ini adalah berdasarkan kepada hadis yang menyebut bahawa tidak terdapatnya taklif (kewajipan) dan tanggungjawab ke atas seorang kanak-kanak sehinggalah dia baligh.

Saidina Ali bin Abi Talib r.a. meriwayatkan bahawa Nabi Muhammad SAW bersabda:

رُفِعَ الْقَلَمُ عَنْ ثَلاثَةٍ عَنِ الصَّبِيِّ حَتَّى يَبْلُغَ وَعَنِ النَّائِمِ حَتَّى يَسْتَيْقِظَ وَعَنِ الْمَعْتُوهِ حَتَّى يَبْرَأَ

Maksudnya: “Terdapat tiga golongan yang amalan mereka tidak dicatat: seorang kanak-kanak sehinggalah dia baligh, orang yang tidur sehinggalah dia terjaga dan seorang yang hilang akalnya sehinggalah dia kembali waras.”
(HR Abu Daud, No. Hadis 4402, taraf hadis: Sahih)

Namun, bilakah waktu yang sesuai seorang kanak-kanak itu perlu dididik untuk berpuasa?

Menurut Imam al-Nawawi di dalam Kitab Majmu’ yang bermaksud:

“Al-Shirazi dan ulama mazhab al-Syafie menyatakan apabila seorang anak itu mampu berpuasa, maka wali wajib menyuruhnya berpuasa ketika berusia tujuh tahun, dengan syarat dia sudah mumayyiz. Dan memukulnya sekiranya dia tidak berpuasa ketika usia 10 tahun. Anak perempuan sama seperti anak lelaki tanpa khilaf.”

Maksud tujuh tahun ialah setelah sempurna usia tujuh dan memasuki usia lapan. Juga setelah sempurna usia sepuluh tahun dan memasuki usia sebelas tahun.

Hal ini diqiyaskan dengan hadis suruhan mendidik anak-anak untuk solat:

مُرُوا الصَّبِيَّ بِالصَّلاَةِ إِذَا بَلَغَ سَبْعَ سِنِينَ وَإِذَا بَلَغَ عَشْرَ سِنِينَ فَاضْرِبُوهُ عَلَيْهَا

Maksudnya: “Ajarilah kanak-kanak untuk solat setelah dia berusia tujuh tahun, dan apabila dia berumur sepuluh tahun, pukullah dia (dengan pukulan yang tidak menyakitkan dan melukakan dengan tujuan untuk mendidik).”
[HR Abu Daud, No. Hadis 494]

Walau bagaimanapun, ibu bapa atau penjaga hendaklah menilai sejauh mana kemampuan kanak-kanak tersebut untuk berpuasa serta memastikan ia tidak menyebabkan kemudaratan kepada mereka.

BAGAIMANA MENDIDIK ANAK-ANAK BERPUASA?

Antara cara yang boleh dilakukan oleh ibu bapa atau penjaga untuk mendidik anak-anak berpuasa ialah:

1. Menjadi role model bagi anak-anak.

• Ibu bapa adalah watak utama dalam menunjukkan contoh yang terbaik kepada anak-anak. Jadi, pamerkanlah akhlak yang baik dengan mempraktikkan ibadah-ibadah semasa Ramadan seperti tadarus Al-Quran, berterawih dan amalan bersedekah.
• Sekiranya ibu itu tidak berpuasa (uzur syarie) elakkan makan di hadapan anak-anak.

2. Berbicara mengenai puasa.

• Menjelaskan kepada anak-anak mengenai puasa secara santai seperti berkongsi kisah nabi-nabi, cara puasa Nabi Muhammad SAW, para sahabat dan kisah-kisah teladan.
• Mengajar anak-anak cara membaca niat puasa, memberitahu syarat wajib dan syarat sah puasa, rukun puasa, ganjaran bagi orang yang berpuasa dan keistimewaan berpuasa Ramadan.
• Mengucapkan kata-kata semangat kepada anak-anak supaya timbulnya perasaan teruja menunggu kehadiran Ramadan.

3. Mengajar anak-anak berpuasa secara berperingkat mengikut waktu solat.

• Fasa pertama : Puasa hingga waktu Dhuha
• Fasa kedua : Puasa hingga waktu Zohor
• Fasa ketiga : Puasa hingga waktu Asar
• Fasa terakhir : Puasa hingga waktu Maghrib

Fasa begini dilakukan supaya tubuh serta minda anak-anak bersedia dan mereka tidak rasa terbeban jika terpaksa untuk terus berpuasa sepenuh hari.

4. Memberi ganjaran kepada anak.

• Berilah dakapan dan pujian atas kejayaan usaha mereka melaksanakan puasa tanpa mengambil kira mereka berjaya berpuasa penuh atau tidak.
• Menyediakan makanan kegemaran anak-anak untuk berbuka.
• Jika perlu, berikan hadiah supaya mereka lebih bersemangat untuk meneruskan puasa sehingga ke akhir Ramadan.

5. Mendoakan anak-anak diberikan kefahaman agama:

اَللَّهُمَّ فَقِّهُّ فِي الدِّيْنِ وَعَلِّمْهُ التَّأْوِيْلَ

Maksudnya: “Ya Allah, berikan kefahaman agama kepadanya dan ajarkannya takwil (tafsir al-Quran).
[HR Ahmad]

RUMUSAN:

• Kanak-kanak merupakan golongan yang tidak diwajibkan untuk berpuasa. Namun, digalakkan untuk melatih mereka berpuasa sedari umur sempurna 7 tahun mengikut pendekatan-pendekatan yang dikongsikan di atas.

• Ibu bapa atau penjaga perlu mengetahui tahap kemampuan anak-anak supaya sebarang kemudaratan tidak berlaku.

Oleh itu, pentingnya bagi kita untuk menyediakan diri dengan ilmu yang mantap mengenai puasa Ramadan supaya ia dapat diwariskan pada anak-anak seterusnya generasi yang akan datang.


Siap Satu Botol Baja Kulit Telur Ayam, Ikuti Cara Yang Mudah Nak Suburkan Pokok.

Ramai yang minat berkebun pelbagai jenis tanaman tapi untuk menjadikan ia subur bukan suatu yang mudah.

Jika siram setiap hari sahaja tidak mencukupi untuk memastikan tanaman subur. Begitu juga dengan tanah dan baja, perlu ada agar pokok kekal subur.

Selain membeli baja dipasaran, kita juga boleh cuba menyediakan baja secara organik  di rumah.

Begitu yang dipraktikan oleh seorang lelaki ini. Beliau buat sendiri baja organik dengan hanya menggunakan kulit telur.

Menariknya, kulit telur itu siap disimpan dalam bekas dengan kemas. Tengok baja begini menjadikan kita lebih bersemangat untuk bercucuk tanam.

Apa lagi jom lihat cara ini.


Asyik Cepat Je Sabun Mandi Habis, Wanita Ini Tunjuk Cara Nak Tahan Lama, ‘Settle’ Masalah!

Sekarang ini segala keperluan yang boleh dijimatkan supaya kos untuk membeli barangan dapat dikurangkan.

Begitu juga dengan kelengkapan mandian. Selain membeli pada harga yang murah sama ada ketika promosi ada juga membeli mandian dalam bekas yang besar dengan harapan dapat digunakan dalam tempoh yang lama.

Namun biasanya perancangan tidak menjadi, maklumlah apabila satu keluarga guna. Biarpun sudah diberi peringatan supaya tidak membazir apa jua penggunaan barangan rumah, ia tetap berlaku.

Nak selesai masalah begitu, wanita ini berkongsi cara dengan mengikat beberapa getah pada batang botol sabun mandian supaya ia tersekat yang menjadikan cecair sabun keluar dalam jumlah sedikit.

Apa kata cuba di rumah nanti, comfirm masalah selesai!

Guna getah aje, mudah!

Serius weh! Anak rajin nau pun rasa stress juga dibuatnya. Asal mandi je, habis bilik air kena sental. Beria menyental tapi entah apa yang disentalnya. Toilet ghope itu jugaklah.

Yang geramnya, anak-anak guna sabun mandi untuk sental toilet. Mandi sehari, 3 kali. Sabun mandi yang 2L tu, memang sekejapan jelah habisnya.

Tak sampai sebulan! Ya Allah, keje beli sabun jelah abah diorang ni ha. Tak sampai umur 40, mau berguguran rambut abahnya.

So, saya nak share penyelesaian untuk masalah ni. Idea ni, kakak saya yang bagi. And it’s work!

Cuba tengok kat gambar tu,

Kalian boleh ikat getah kat situ supaya anak-anak tak dapat tekan sabun tu banyak sangat. Ikatlah ikut kata hati. Lagi sikit ruang yang tinggal, lagi sikit sabun yang keluar. Biar jenuh anak-anak tekan banyak-banyak kali, tapi yang keluarnya secoet je.

Padan muka diorang.

Okeh, selamat mencuba!

Sumber: SriAjilahSamsir

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Tuhan Tak Bagi Rezeki Anak Sekarang Tapi Dia Bagi Rezeki Kerja.” Izzue Islam Akui Ada Sebab Tuhan Bagi Lambat, Positif & Sabar Menanti

Enam tahun melayari bahtera rumah tangga, pelakon kacak Izzue Islam dan isteri, Awin Nurin atau nama sebenarnya , Nurinafilah Waharudin tidak pernah berhenti berdoa yang suatu hari nanti bakal menyusul tangisan bayi dalam kehidupan mereka berdua.

Akui  Izzue atau pemilik nama sebenar, Muhammad Izzul Islam Mazlan, 29, mereka suami isteri tak pernah tertekan apabila sering diajukan soalan mengenai anak.

“Memang lumrah, setiap pasangan yang berkahwin pasti inginkan cahaya mata. Kata orang anak adalah pengikat kasih sayang suami isteri. Begitu juga dengan kami berdua.  Tapi soal nak dapatkan anak, itu semua kita hanya boleh rancang yang menentukan adalah Tuhan. Memang saya akui kesibukan antara punca kami sukar untuk mendapatkan anak.

“Walaupun sebelum ini saya ada katakan tahun 2019 kami cuba untuk merancang dapat anak. Tetapi sehingga kini, saya belum ada masa lagi untuk berjumpa doktor bagi membuat pemeriksaan dan lihat apa masalah kami.

“Tapi saya bersyukur Tuhan tak bagi rezeki anak buat masa sekarang tapi dia bagi saya rezeki kerja. Kalau saya tolak, ibarat saya tolak rezeki.  Jadi saya ambik positif dan kerja macam biasa. Kalau ada rezeki datang saya terima seadanya dan bersyukur dengan rezeki yang ada.

Dalam masa yang sama, akui Izzue dan dan Awin tidak berputus ada untuk terus berusaha. Dalam reda menerima ketentuan Tuhan dan percaya soal rezeki dari Allah, kedua-duanya yakin rezeki untuk menimang cahaya mata pasti akan tiba jua.

“Cuma kekangan masa yang membatasi kami  ke arah itu.  Memang ramai yang bagi cadangan buat itu ini, jumpa pakar, bidan sebagainya. Malah ada yang DM di twitter , instagram dan facebook. Mereka bagi tip, cadangkan tempat  mana yang okey dan tak kurang juga yang suruh ambil produk itu ini yang kononnya boleh membantu kami.

“Tapi bila disuruh macam tu kita tak berapa nak yakin dan dalam masa yang sama tak sempat. Mungkin apa yang dicadangkan itu betul tetapi kita tak yakin takut kena tipu dan sebagainya,” jelas Izzue lagi.

Beliau ditemui dalam satu majlis berbuka puasa bersama anak-anak yatim dan selebriti anjuran Watie Collection baru-baru ini.

Ditanya sebagai suami cara dia menasihati isteri bila menyebut soal zuriat, jelas Izzue mereka sama-sama saling menasihati.

“Memang tak dinafikan, kalau bab anak isteri lebih tertekan berbanding lelaki. Namun, kami suami isteri lebih bersikap positif. Enam tahun kami berkahwin, macam-macam orang cakap tentang kami. Izue itu ini, Awin begitu begini, tapi kami anggap ini adalah rezeki. Mungkin belum rezeki kami untuk menimang cahaya mata.

“Kami positif dan walaupun orang cakap macam-macam kami okey sahaja. Yang penting, kami buat kerja sendiri dan tak peduli dengan kata-kata negatif  dari netizen. Kami lebih suka dengar orang bagi pandangan dan nasihat. Daripada ambil port dan layan benda-benda tak berfaedah.

“Lagipun, kami sama-sama faham dengan kesibukan kerja dan tahu masa kami berdua begitu terhad. Jadi,sebolehnya kami akan ‘curi masa’ untuk berdua. Selain itu, kami juga menjaga bab pemakanan dan sebagainya. Malah, keluarga selalu nasihat kena jaga bab-bab makan dan jangan kerja  terlalu berat.

Soal sambut raya rasanya tahun ini tak lama cuti. Awalnya nak seminggu cuti tapi nampak macam bakal dipendekkan, mungkin hanya 3-4 hari sahaja memandangkan sudah ada tawaran kerja.

“seperti yang saya katakan tadi, memang rezeki yang datang tu kita tak boleh nak tolak. Sementara orang nak bagi, kita ambil. Famili kami faham akan situasi kerja jadi tak ada sebarang masalah tentang itu,” ungkap Izzue lagi.


“Terlalu Pembersih Pun Kena Marah,” Reaksi Anak Yatt Hamzah Apabila Ditegur Asyik Cuci Tangan Buat Ramai Terhibur!

Setiap anak tak sama perangai dan karenahnya. Itulah yang membuatkan sesetengah ibu bapa pening kepala. Lagi- lagi kalau memiliki anak ramai. Semua nak kena layan memang bikin ibu bapa pening.

Yatt Hamzah, antara seleberiti yang sering memuat naik perkongsian menerusi laman instagramnya. Selain rajin berkongsi resipi memasak, dia juga tidak lokek bercerita mengenai anak-anaknya.

Ibu yang baru memasuki usia 40 tahun dan kini sedang hamil anak keenam ini berkongsi cerita mengenai anak kelimanya yang mana pembersih orangnya.

Susah jadi pembersih ni..Terlalu pembersih pun kena marah.

Bila baby setahun #SuciHawaZulaikha
kena marah manje2 dg abahnya sbb asyik nak sanitize tangannya jeee. Al maklumlah tak mandi lagi.. 😂😅😂

Kejadian pagi Jumaat tadi masa tunggu Bonda kat klinik. Tengok saat ke 21-23 Hawa dok cari Bondanya nak ngadu nasib minta Tolong tp Bonda takde.. Kesiannn anak Bonda..Dahlah baru baik demam, selsema lg, habis hingus semua meleleh.. 😅😅😅

Bonda masa tengok video ni tak tahulah nak gelak ke nak sedih ke atau nak marah abahnya..
Semua rasa ada..😂😂😂
Hepppp, biase abah niiii😠😡🤪
@zulfadhli_khiruddin

Sayaanggg anak Bonda Hawaa.. Dah jangan nangis2 yaa.. Bonda kan ada


“Setakat Ni Jodoh Kami.” Suami Sempat ‘Test’ Motosikal Idaman Sebelum Kemalangan & Meninggal, Luahan Hati Isteri Meruntun Jiwa!

Sukar diungkapkan dengan kata-kata, perginya insan tersayang ibarat separuh jiwa pergi bersama. Meruntun jiwa membaca kisah seorang isteri kehilangan suami tersayang dalam satu kemalangan jalan raya.

Pasangan yang berkahwin lebih setahun, diduga lebih awal apabila si suami pergi menemui Allah terlebih dahulu. Hanya beberapa minit hilang dari pandangan, terus hilang dari hidup akibat kecuaian pemandu lain.

Menurutnya, si suami sungguh mengimpikan untuk memiliki jentera motosikal Yamaha R15 sejak dari mereka belum berkahwin lagi. Siapa sangka itu pertama kali dan terakhir buat arwah menunggang motosikal yang menjadi idamannya selama ini.

Hidup abang dah lengkap

“Dia minat sangat motor ni dari sebelum kahwin lagi. Hari-hari tengok gambar motor, siap buat wallpaper lagi (selang seli dengan gambar kahwin). Katanya dah lama cari motor macam ni. Body besar, tapi slow. Idaman sangat.

Dia pernah cakap, ‘kalau la abang dapat motor ni, hidup abang dah lengkap. Semua cukup’.

Tengok dia senyum sampai telinga

Pada mulanya, suaminya ragu-ragu untuk membeli motosikal berkenaan, namun membuat keputusan untuk membeli selepas harga yang ditawarkan oleh penjual berpatutan dan masih dalam bajetnya.

Tapi masih ragu-ragu, ‘perlu ke tak eh abang beli motor ni? Tapi ni keperluan sebab motor lama dah rosak, bahaya ulang alik kerja. Oklah macam ni, kalau penjual tu letak harga sekian-sekian, kira ni rezeki abang, abang ambil terus. Kalau tak dapat harga ni, abang tak payah belilah’.

Satu dua. Ok Jumaat dua hari lagi’. ‘Esok Jumaat kan? Abang dah ambil cuti ni urus motor’.

Aku pun selalu usik, ‘cecece moto baru’, seronok tengok dia senyum sampai telinga.

Last bertentangan mata dengan dia

Masa ni aku tahu dia happy gila. Mesti renyih tak berhenti tu. Tak sabar nak sampai rumah nak usik dia. Harap-harap kat bawah helmet tu, dia ada jeling sikit ke sini ya, sebab ni last bertentangan mata dengan dia.

Memang aku ikut rapat je. Aku risau tak tahu kenapa nak risau padahal bukan first time dia bawa motor. Tapi entahlah. Alang-alang tu rakam la dia dari belakang.

Tambahnya lagi, suaminya begitu teruja untuk menunggu hari membawa pulang motosikal baru berkenaan. Setelah tiba hari yang dinanti, suaminya senyum tak berhenti selepas dapat memiliki motosikal idamannya itu. Bagaimanpun, naluri hati seorang isteri yang tiba-tiba risau akan suaminya yang menunggang motosikal untuk pulang ke rumah walaupun suaminya sudah biasa menunggang motosikal.

Allahu ni macam motor dia

Seriously sampai ada terdetik, kalau aku bawa kereta betul-betul belakang dia selamat sikit sebab boleh jaga jarak dia dengan kereta lain. Haa sampai macam tu punya over thinking. Aku menyaksikan yang dia memang betul-betul bawa slow.

Sebelum kitorang masuk jalan yang sibu. So kereta agak slow. Jadi motor menyelit ke depan. Tiba-tiba kereta dari slow terus jem.

Kurang dari 2 minit, I saw orang angkat motor. ‘Allahu ni macam motor dia. Harap-harap orang lain’.

Laluan perlahan tiba-tiba sesak

Dia terdetik untuk membawa perlahan mengekori suaminya sehingga tiba di satu jalan yang agak sesak. Selepas itu dia tidak dapat melihat bayang suaminya kerana motosikal boleh menyusuri laluan yang sesak itu. Namun, secara tiba-tba laluan yang pada mulanya perlahan tiba-tiba bertukar sesak yang teruk.

Selepas kurang dari dua minit, dia ternampak beberapa orang awam mengangkat motosikal seperti milik suaminya.

lari sekuat hati tengah jalan

Nampak dia terbaring atas jalan. Park kereta, terus lari sekuat hati tengah jalan sambil meraung. Macam drama.

‘Sabar puan. Istigfar banyak-banyak’. ‘Inform keluarga lain, bagitahu mak dia’. ‘Puan kena ajar dia mengucap ni’. ‘Puan bisik nama Allah kat telinga dia’. ‘Puan ada kain apa-apa tak? Pendarahan banyak ni. Compress dulu sementara tunggu ambulan’. ‘Puan saya dari insuran…’. ‘Puan saya owner kereta yang langgar dia…’.

Setakat ini jodoh kami

Tak berhenti-henti perkataan puan-puan. Sampai saya sukar untuk bernafas.

Setakat ini jodoh kami. Semoga kembali berjodoh di syurga. Mungkin ada kehidupan yang lebih baik di sana, dengan anak-anak yang kita tak sempat miliki kat dunia ni.

Pendarahan teruk

Arwah suaminya meninggal dunia akibat pendarahan yang teruk. Dalila bersyukur kerana ramai yang membantu dirinya dan keluarga untuk menempuhi dugaan ini.

Rest Well Sayang

Thank you semua yang mendoakan. Yang bagi bantuan dari awal sampai akhir. Yang sentiasa ada. Yang bagi kata semangat.

Aku baca je semua komen, tapi tak sempat nak reply. Alhamdulillah ramai sayang arwah. Rest well sayang. I love you.


Kelengkapan Cuci Rumah Betul- Betul Jimat. 12 Barang Wajib Ada Wanita Ni Kongsikan, Beli Di Kedai Eco Je!

Hujung minggu adalah waktu terbaik untuk mengemas rumah, lagi-lagi buat ibu yang bekerja. Seluruh rumah haruslah disental bersih.

Akan tetapi kos untuk membeli pencuci, penyental lantai dan macam-macam jenis pencuci bukanlah murah.

Kedai Eco yang menawarkan harga serendah RM2.10 ini jawapannya. Alatan cucian untuk kegunaan rumah memang tip top di sini. Ini yang dikongsikan oleh wanita ini.

Siapa yang personally kenal hani tahu betapa obses nya hani dengan Kedai Eco RM2.12 (soon-to-be RM2 😍)!

Hani punya obses kalau boleh setiap hari nak pegi, tak dapat beli apa-apa, dapat cuci mata pun jadi 😂! Tapi mcm mustahil kalau keluar dari Eco tak melayang paling koman RM20 😭

Punyalah obses, hani paling suka kalau ada orang cakap dia tak pernah pergi kedai Eco haha lepas tu hani ajak dia pergi mcm buat lawatan bersejarah sambil “meracun” kaw2 beli ni beli tu haha

Punyalah obses, tahun ni punya hadiah birhday, antara hadiah yg hani dpt dari Alif ialah “baucer” RM50 untuk dihabiskan kat Eco tanpa diganggu. Heaven! Nampak sgt dia pun tahu betapa obses bini dia kat Eco.

Punyalah obses, kalau hani jumpa barang viral yg susah gila nak “dijumpai” tetiba dia ada kat situ berlambak, hani akan tegur stranger makcik yg ada dikawasan rak tu hasut dia suruh beli, siap explain apa kegunaan semua dan bagi tahu “ni viral makcik, susah nak dpt, bagus sngt!,beli lah!” haha sngt kepochi kan 🙈😂

So sngt obses, hani kongsi kan 12 barang pembersihan rumah yang korang wajib beli kalau terjmpa kat Eco tu (sbb ada antara barang yg viral susah benau nak jumpa!!). Walaupun harga dia Rm2.12 jgn pndang rendah keberkesanan dia ok! Serious talk haha

Semoga bermanfaat dan semoga berjaya mengumpul kesemua item dlm gambar ni!

1. No 1 atas takhta! Sudah semestinya magic span! Siapa tak kenal magic span punya magic??

Apa je dia tak boleh cuci?
Bersihkan segala dakwat, pen, permanent marker pen, pensil, crayon kat mana-mana permukaan, watermark, tahi lalat kat lantai bilik air dan lain-lain.

2. Nama je laundry soap! Nope! Bukan hanya untuk laundry je, sagat dan simpan dalam bekas, agak-agak tengah rajin nak menyental bawah kuali dan periuk, campurkan sabun ni dengan sabun basuh pinggan biasa (nak lebih buih) untuk kesan extra extra shiny!

Masukkan sikit dalam air panas + cuka, mop lantai. Berkilat oit lantai, lagi-lagi lantai tiles.

3. Khas untuk kutip rambut dan habuk kecil kat karpet, kalau mood malas nak guna vacuum!

4. Pencuci lantai.
Nama je Rm2.12 tapi dia wangi dan berkilat! Wangi dia memang wangi sungguh. Yang penting tak payah nak bilas, tak melekit!

5. Pakai sarung tangan ni, sapu je kat mana-mana permukaan yang obvious habuknya tu. Senang kerja.

6. Wet tissue. Kalau nak lap kotoran kecil kat meja makan atau atas perabot.

7. Ni berus 2 in 1 terbaik untuk cuci kerak belakang kuali dan periuk yang dah bertahun tak bersental tu.

8. Stain remover. Sebab dalam kandungan dia ada peluntur macam clorox tu. Tuang je dalam mangkuk tandas biarkan 15 minit gitu, hilang segala kotoran. Tak perlu nak berus dah.

9. Berus dengan tiga jenis berus. Untuk Hani bersihkan dapur masak sebab kadang-kadang kat bahagian tungku tu ada keras-keras, boleh sental dengan berus ni.

10. Penyepit span, pembersih tingkap!

11. Plastik sampah wangi. Memang wangi sungguh, satu dapur bau wangi. Elok sangat kalau letak kat bakul sampah pampers anak tu.

12. Yang ni walau tak “sekuat” stain remover (lebih mild), Hani guna kalau setakat nak cuci-cuci biasa yang mingguan. Untuk kotoran biasa-biasa je. Kalau kotoran susah tanggal, guna je stain remover tadi atau clorox.

Hebatkan? Untuk kesemua 13 barang ni anggaran tak sampai RM30. So sangatlah berbaloi untuk kita yang nak berjimat cermat.


Bacaan Gula Dalam Darah Tinggi, Dr Ini Sedia Tip Mudah Nak Turunkan Bacaan. Take Note Semua!

Bila kandungan gula dalam darah tinggi, pastinya pelbagai jenis penyakit akan datang menyerang termasuk penyakit kencing manis atau Diabetis melitus.

Menurut Dr Zubaidi Hj Ahmad, untuk menurunkan kandungan gula dalam darah ada caranya. Beliau berkongsi cara mudah untuk kekal sihat.

TIPS TURUNKAN GULA DALAM DARAH

Melakukan senaman dengan lebih kerap dapat membantu menurunkan berat badan dan meningkatkan kepekatan insulin. Dengan senaman juga, ia dapat membantu otot menggunakan gula dalam darah dengan betul. Antara bentuk senaman yang boleh dilakukan seperti angkat berat, berjalan, berlari, berbasikal, menari, mendaki, berenang dan lain-lain.

Badan akan memecahkan karbohidrat ke dalam gula (glukosa) dan kemudian insulin memindahkan gula menjadi sel. Apabila anda makan terlalu banyak karbohidrat, tapi mempunyai masalah dengan insulin, ia dapat meningkatkan glukosa dalam darah. Oleh sebab itu, Persatuan Diabetes Amerika mengesyorkan pesakit diabetes supaya mengawal pengambilan karbohidrat.

Serat melambatkan pencernaan karbohidrat dan penyerapan gula. Atas sebab itu, ia mengurangkan kenaikan paras gula dalam darah. Makanan yang mengandungi serat yang tinggi seperti sayur-sayuran, buah-buahan, kekacang dan bijirin. Pengambilan serat harian yang disyorkan sebanyak 25 gram untuk wanita dan 38 gram bagi lelaki.

Minum air yang cukup boleh membantu mengekalkan paras gula dalam darah dan buah pinggang boleh mengalirkan gula yang berlebihan melalui air kencing.

Kajian menunjukkan, mereka yang minum banyak air masak mempunyai risiko lebih rendah untuk menghidap diabetes.

Paling penting adalah mengawal pengambilan kalori setiap hari dengan mengambil saiz hidangan yang lebih kecil.

Glycemic index ini bertujuan menilai tindak balas gula dalam badan terhadap makanan yang mengandungi karbohidrat. Makanan yang mengandungi glycemix index yang rendah dapat mengurangkan tahap gula dalam darah mengikut jangka masa panjang. Contohnya: makanan laut, daging, telur,gandum, barli, kacang, ubi, jagung, buah-buahan dan sayur-sayuran.

Tekanan boleh menjejaskan paras gula. Yoga dan meditasi dapat mengurangkan stress dan membetulkan masalah rembesan insulin terhadap pesakit kencing manis kronik. Selain itu, mendapatkan tidur yang cukup juga penting bagi memastikan kesihatan tetap terkawal dengan sempurna.

Jadi, adalah lebih baik untuk mendapatkan jumlah tidur yang berkualiti setiap malam.

Sentiasa ukur dan pantau tahap glukosa darah. Dari situ, anda boleh mengetahui penyesuaian dalam makanan dan ubat-ubatan.

Diabetes juga dikaitkan dengan kekurangan mikronutrien seperti kromium, mineral dan magnesium. Dua kajian pesakit kencing manis menunjukkan, kromium mempunyai manfaat bagi mengawal gula dalam darah.

Manakala, kelebihan magnesium pula menunjukkan paras gula rendah. Sebab itu, jika kekurangan magnesium risiko yang lebih tinggi untuk menghidap diabetes. Makanan kaya magnesium seperti sayuran berdaun gelap, bijirin penuh, ikan, coklat, pisang, alpukat dan kekacang.

Untuk mencegah diabetes, anda harus menurunkan berat badan supaya masalah itu dapat diatasi pada masa hadapan. Malah ia lebih berfungsi berbanding makan ubat.

Makanan yang perlu dielakkan pesakit diabetes

Makanan yang boleh diambil mengikut sukatan

Makanan yang boleh diambil secara bebas

ARTICLE LAIN


Ucapan Terima Kasih Dan Suapan Kismis, Rupanya Pengikat Kasih Anak Dan Ibu Ayah Paling Kuat.

Tidak dinafikan ramai ibu bapa kini bimbang bagaimana untuk mendidik anak dengan sempurna. Lebih lagi zaman sekarang ini pelbagai pengaruh persekitaran memboleh menyebab anak mudah alpa.

Lebih-lebih lagi anak ramai. Tentu cabarannya besar dengan pelbagai kerenah anak. Namun, jika seorang ibu bapa itu boleh mendidik anak sehingga membentu jati diri dan kesantunan diri yang mulia. Malah lebih penting, anak-anak tahu menghormati ibu bapanya.

Ikuti perkongsian wanita ini.

Satu masa tu, saya ada seorang pesakit.
Makcik. Dia sakit lutut. Jadi, tak boleh berjalan dan kena tolak dengan kerusi roda. Dia dulu pernah bekerja. Jadi pembantu makmal.

Lepas suami meninggal, dia duduk dengan anak bongsu dia di sini. Di Selangor. Makcik ni ada anak. 6 orang.

2 doktor.
2 jurutera.
Sorang cikgu.
Sorang meniaga sendiri.
Sukses semuanya.

Hebat kan?
Hebat!
Tapi, tu belum hebat lagi.

Yang lebih hebatnya ialah, setiap kali datang rawatan, makcik ni akan ditemani oleh anak yang berbeza. Minggu ni orang lain. Minggu depan lain. Lain kali lain. Esok lusa lain.

Hebat kan?
Hebat!
Tapi, tu pun tak kira hebat lagi.

Yang lebih lagi hebat dari hebat ialah, anak-anaknya semua tinggal jauh-jauh. Paling dekat pun yang bongsu. Jauh sikit tinggal di Ampang. Yang lain memang jauh sungguh. Perak. Pahang. Dari Johor 2 orang.

Tapi, tak pernah missed datang teman mak ke hospital walau tinggal jauh mana pun.
.

Saya memang tak adore benda lain. Saya memang adore orang yang berjaya ‘create’ manusia lain jadi manusia. Sebab itu saya tanya tips. Apa makcik buat?
.

TIP BAGI MAKAN KISMIS

Makcik bagitahu begini. Takda la tips yang special sangat. Cumanya dulu, masa anaknya kecil dulu, setiap kali nak pergi sekolah makcik akan suapkan sarapan.

Bukan sarapan susah-susah sangat. Cuma kismis!

Makcik ambil kismis sorang 7 biji, selawat dan suapkan dalam mulut anak-anak.

Ada masa makcik bagi roti. Secubit sorang. Kadang-kadang susu. Lepas dia minum, dia suap sorang sikit dari cawan yang sama.

UCAPAN TERIMA KASIH KEPADA ANAK

Tapi selain dari tips tu, makcik ni telah tunjuk saya satu lagi tips paling penting. Mungkin dia pun tak perasan.

Saya lihat makcik ni sangat respek anak dia. Sangat-sangat!

Kalau anak dia tolong tarikkan kain, dia akan cakap, “Terima kasih Along”.

Kalau anak dia tolong pimpin tangan dia bila dia berlatih berjalan, dia ucap, “Terima kasih kakak”.

Kalau saya bagi tarikh temujanji, dia akan tanya dulu anak dia sama ada boleh ke tidak untuk hadir. Kalau boleh dia akan sebut, “Alhamdulillah, terima kasih ye Ngah”.

Nanti anak-anak dia akan balas dengan senyuman dan gosokan di tangan atau tepukan di bahu.

Saya tak tahu kenapa. Bila saya nampak perbuatan begitu, saya sebak. Sebak sungguh. Bergenang airmata.

KASIH SAYANG DAN HORMAT

Makcik sebenarnya dah ajar dan tunjuk saya 2 tips.

Satu, berkasih sayang to the fullest.
Dan kedua, hormat!

Waima itu anak kita sekalipun.

Saya yakin dia tak mulakan benda tu sekarang. Sebab sungguh, nampak flawless sekali. Bukan dibuat-buat.

Kita kadang dengan anak orang kemain baik. Dengan anak sendiri, nauzubillah. Garang!

Kita ingat kita mak, kita berkuasa ke atas dia. Kita fikir dia menumpang kasih kita. Kita lupa, kita pun lebih lagi Tuhan bagi rezeki menumpang kasih dari dia.
.

Saya percaya.
Itulah bayaran sebuah hormat.
Kita jadi apa pun.

Ketua. Mak. Senior.
Hormat!
Sekarang memang. Kita berkuasa, kita boleh buat apa kita suka. Tak peduli apa orang lain rasa. Kadang sampai stress orang lain dibuat oleh kerasnya hati kita.
.

Kalau kita nak tahu apa yang kita dah semai masa kita muda dan berkuasa, tunggu bila kita tua dan dah habis tenaga.

What you give, you get back!


“Mak Buat Kek Surprisekan Kakak Ipar.”  Ibu Mentua Buat Kejutan Sempena Ulang Tahun Anak & Menantu, Bikin Netizen Terharu

Hubungan mentua dan menantu perempuan sering menjadi isu dalam rumah tangga. Macam-macam hal yang dikaitkan antara mereka termasuklah tidak berpuas hati antara satu sama lain. Lagi-lagi kalau bukan menantu pilihan, ada saja yang tak kena.

Namun tak semua mentua bersikap sedemikian. Ada yang baik dan melayan menantu ibarat anak sendiri.

Menerusi satu posting di Twitter, seorang pengguna yang dikenali sebagai Nasriq telah memuat naik satu video yang memaparkan ibunya membuat kejutan hari ulang tahun perkahwinan abang serta kakak iparnya.

Walaupun sekadar kejutan biasa sahaja, namun ia tetap berjaya menarik perhatian warganet yang berasa gembira melihat hubungan akrab antara mentua dan juga menantu. Siapa kata hubungan mentua dan menantu perempuan ni asyik panas je kan. Inilah antara yang terbaik boleh dijadikan contoh kepada keluarga lain.

Menurut Nasriq, hari tersebut adalah hari ulang tahun perkahwinan yang ke-6 dan ibunya telah mengejutkan mereka disebalik pintu dengan sebiji kek ditangan.

Situasi comel tersebut telah membuatkan ramai warganet menurunkan komen di Twitter milik Nasriq. Rata-rata memuji layanan mesra keluarganya terhadap menantu mereka dan hubungan baik antara ibu mentua serta kakak ipar Nasriq.


Bersihkan Rumah Tanpa Guna Pencuci Yang Mahal, Gunakan Cara Ini. Idea Yang Superb, Kena Cuba Ni!

Sebenarnya, tidak semua kotoran yang melekat pada barangan rumah hanya boleh ditanggalkan dengan menggunakan pencuci yang mahal.

Sebaliknya, ada saja bahan yang mudah dan murah yang boleh berbuat demikian. Jom belajar cara mudah untuk melakukan pembersihan tanpa mengeluarkan belanja yang mahal!

Cuka gebukan tuala

Jika tuala anda mula bau hapak atau pun tidak lagi gebu seperti mula-mula anda membelinya, rendamkan tuala anda dalam air bersama cuka. Ia akan kembali pulih seperti baru dan tiada lagi bau yang kurang menyenangkan.

Hilangkan kesan pada meja

Tidak perlu membeli meja yang baru untuk menggantikan meja yang sudah ada corak baru akibat kesan cawan yang melekat pada meja. Anda hanya perlu menggunakan campuran minyak zaitun dan garam untuk menghilangkan kesan tersebut. Ia akan kembali bersih seperti meja kopi yang baru.

Bersihkan ketuhar gelombang mikro

Panaskan air dan jus lemon atau cuka selama 5 minit dan biarkan ia sejuk seketika. Kemudian lapkan ketuhar gelombang mikro dengan menggunakan campuran tersebut. Memang kotoran yang melekat di dinding ketuhar akan hilang dengan mudah.

Gosok besi karat dengan ubat gigi

Jika anda ada besi berkarat atau pun kotoran karat melekat pada barangan anda, gunakan ubat gigi kerana floridanya mampu menghilangkan kotoran tersebut. Anda boleh gunakan kain buruk atau berus gigi untuk membersihkannya. Memang mudah.

Minyak bayi untuk kotoran berminyak

Letakkan semburan kimia dan keluarkan kain buruk dan minyak bayi untuk membersihkan kotoran yang berminyak. Bukan hanya mampu membersihkan, malah dapat membuatkan barang anda Nampak bersinar.

Bersihkan kotoran di permaidani

Letakkan kain lembab pada kotoran tersebut dan tekankan seterika dengan suhu yang tinggi. Cara stim ini akan menghilangkan kotoran tersebut. Mudah saja kan.

Atau boleh cuba tip ini. Taburkan soda penaik dantepung jagung di atas permukaan permaidani dan biarkan ia selama 15 minit. Setelah itu, vakum seperti biasa. Kaedah ini dapat membantu anda membuang kotoran dan menghapuskan bau yang tidak menyenangkan di rumah.

Menghilangkan kesan karat di bilik mandi

Anda boleh menghilangkan karat di jubin seramik di dalam bilik mandi dengan menggunakan campuran cuka dan serbuk penaik. Tuangkan campuran ke tempat yang terjejas dan biarkan larutan selama beberapa minit. Bilas dengan air dan lap jubin dengan kain kering.

Lantai bersinar

Kaedah yang sesuai untuk membersihkan lantai dari material kayi adalah dengan campuran cuka dengan air. Campuran ini dapat membuatkan lantai anda kelihatan bersinar. Hanya campurkan 1/4 cawan cuka ke dalam 1 liter air dan anda boleh menggunakannya sebagai pencuci lantai. Jika lantai anda dari material jubin, gunakan air yang mendidih untuk membersihkannya.

Menghilangkan bau busuk

Untuk menghilangkan bau di dalam peti sejuk anda, gunakan campuran jus lemon dan air untuk mencuci peti sejuk anda. Anda boleh menambah soda penaik pada campuran tersebut. Ini akan memudahkan proses menghilangkan kotoran.

Bersihkan pintu bilik mandi dan dinding jubin

Salah satu cara untuk menghilangkan kesan air dan cendawan dari jubin dan pintu kaca adalah dengan menggunakan soda penaik atau lemon. Celupkan berus gigi basah ke dalam soda penaik dan gosok grout jubin sehingga bersih. Apabila anda sudah selesai, basuh jubin dengan air bersih. Untuk seminggu sekali, gosok permukaan jubin dan pintu kaca dengan separuh lemon dan biarkan selama10-15 minit, bilas dengan air dan lap sehingga kering.


Muka Kusam & Gelap Sepanjang Hamil, Jangan Murung, Cuma Lakukan Rutin Ini Sahaja!

Semua wanita pasti berdepan dengan masalah kulit pada wajah sepanjang kehamilan. Bukan hanya kulit rasa tak selesa bahkan langsung tak ada semangat untuk mencantikkan diri ditambah pula dengan kulit wajah yang bertukar menjadi gelap dan kusam.

Ini adalah mengikut pengalaman sis sendiri setelah ada 2 orang anak. Walaupun sedang hamil, kita pasti hendak nampak cantik dan muka nampak segar selalu. Jadi amalkan la tips ni!!

1. Amalkan minum air sebanyak 3 liter. Kulit di hyderasi lantas membuatkan kulit tidak kering dan nampak kusam.

2. Konsume lebih banyak buah dan sayuran. Vitamin dapat mengatasi masalah kulit tak bertenaga dan nampak kering.

3. Jangan mandi air panas terlalu lama. Air panas akan menyebabkan kulit dan perut menjadi kering dan mengakibatkan kegatalan pada kulit.

4. Pakai pelembap kulit supaya kulit sentiasa lembap tapi bukan berminyak. Kulit yang kering buat muka nampak pucat lesu dan tak berseri.
Pastikan tubuh badan juga di sapu dengan minyak atau losyen.

5. Pastikan mencuci wajah sebelum dan selepas bangun tidur. Ini dapat membantu mengelakkan juga pertumbuhan jerawat yang teruk. Kulit mesti lah sentiasa bersih.

6. Elakkan kosmetik yang mengandungi merkuri dan hydroqinon kerana ia merosakkan kulit dan juga menyebabkan kulit mendapat pigmentation serta kusam.

7. Amalkan masker bercampur dengan lemon. Masker lemon mampu membuatkan kulit kita lebih segar, cerah dan tidak akan nampak kusam serta tidak bermaya. Pilih masker dua dalam satu iaitu muka dan badan yang juga yang mampu meninggalkan kesan pelembap setelah pakai.

Happy sharing uolss!

Jaga Pemakanan?
Ya..selain menjaga tubuh badan dengan sebaiknya dengan melebihkan rehat yang cukup, pemakanan sangat memainkan peranan penting dalam memastikan keadaan wanita hamil terjaga dengan baik.

* Pilihlah makanan yang segar, sihat dan kaya khasiat.

* Jangan elak minum susu. Jika tidak suka minum susu putih, pilihlah susu berperisa atau paling tidak memilih makanan yang mengandungi susu sebagai sampingan. Ini penting.

* Ambil kesemua ubat dan suplemen yang dibekalkan oleh doktor.

* Jika mabuk teruk dan tidak lalu untuk makan, banyakkan makan buah-buahan yang segar.

* Banyakkan makanan sunnah seperti kurma, kismis, delima dan aneka kacang seperti badam, walnut dan sebagainya yang baik untuk otak dan perkembangan janin.

Nikmatilah waktu-waktu yang menyeronokkan sepanjang kehamilan ini!


Tak Tahu Nak Letak Siapa Sebagai Penama KWSP? Wanita Ni Listkan Ciri-cirinya, Jadikan Panduan!

Tidak dinafikan ada sahaja antara kita yang masih mengambil mudah persoalan pengurusan harta  dan sekali gus hingga tidak melakukan persiapan yang sepatutnya.

Contoh paling mudah adalah dalam meletakkan penama untuk akaun yang melibatkan duit seperti di  KWSP, Tabung Haji dan ASB.

Apa pentingnya penama ini?

Bahkan ada juga yang tidak mahu meletakkan penama disebabkan ada rasa kebimbangan wang yang terkumpul akan dibolot semua olehnya.

Benarkah begitu?

Menjawab kekeliruan ini, apa kata anda baca perkongsian yang ditulis oleh  Jauhariatul Amira ini.

Husband tanya tadi pergi Pejabat Pusaka buat apa. Apa kes?? hahaha mesti la kes memeningkan kepala kalau tahap upah lawyer ni. Kalau kes pusaka biasa-biasa, orang buat sendiri je

Then balik dari Pejabat Pusaka ada orang tanya pasal penama KWSP, Tabung Haji & ASB.

PERLU KE LETAK PENAMA KWSP, TABUNG HAJI & ASB?

Baik, meh sis share la serba sikit. Sementara korang hidup ni, sila la pergi letak penama utk akaun-akaun melibatkan duit korang

Ada orang takut nak letak penama sebab takut penama tu bolot sorang harta tu. Ada orang taknak letak penama sebab bagi dia lepas dia mati pandai-pandai la waris uruskan.

Baiklah tuan puan, letak penama akan memudahkan waris anda. Kalau tak letak penama kang pergi 3 4 kali pun takleh pape waima penyata je pun, apatah lagi duit. Kalau letak penama, penama hanya perlu tunjuk ic & sijil mati je terus boleh buat keluar duitnya. Kan mudah tu? Hangpa nak pilih yang mudah ke yang susah?

Tak tahu la nak letak siapa sebagai penama. Meh saya list kan serba sedikit ciri-ciri seorang penama untuk memudahkan anda tapis siapakah yang wajar jadi penama :-

1) Waris. Boleh google kalkulator faraid kalau konfius siapa yang dikategorikan sebagai waris. Kalau saya mati, waris saya adalah suami, Falah (my son) and my parents

-kenapa kita letak waris sebagai penama? Sebab waris tu ada kepentingan terhadap harta yang simati tinggalkan, so dia akan cepat-cepat la cuba setelkan. Kalau letak bukan waris, dia takde rasa urgency pun untuk setelkan nanti dah bertahun-tahun pun masih belum mohon pembahagian pusaka. Kalau lewat-lewatkan pembahagian pusaka ni macam-macam masalah yang akan timbul. Dengar la cakap sis ni haha

2) seseorang yang senang bergerak untuk uruskan hal ini.

– kalau boleh lantik penama yang pandai bawak kereta, yang mudah ambil cuti. Sebab nanti penama ni yang perlu pergi kwsp atau bank terlibat untuk uruskan nak ambil duit dalam akaun tu. Proses ni memerlukan pengorbanan masa ye. Kalau jenis nak cuti je kena maki dengan bos, jangan la lantik dia, kesian dia nanti sebab harta pusaka awak, dia yang stress atau dibuang kerja

3) yang ada kesedaran bahawasanya penama ni hanyalah pentadbir dan bertanggungjawab untuk agihkan wang simpanan si mati kepada semua waris. Penama tak bererti boleh bolot harta tu masuk tembolok dia sorang ye. Mentang-mentang letak nama dia, dia kata dia punya pulak amboi amboi. Part ni kena kasi clear ye. Kita sendiri lepas letak nama waris tu sebagai penama, kena la educate dia ataupun pesan kat dia, aku letak nama hang sebagai penama ni nak mudahkan urusan lepas aku mati nanti. Lepas aku mati nanti, hang p kwsp, kalau dapat duit kwsp aku tu, nanti bahagi-bahagi la dengan semua waris lain na, bukan untuk hang sorang ja tau. Btw, boleh je letak penama kwsp orang lain, penama untuk akaun bank orang lain. Ikut suka hangpa la

Kalau boleh kita ni mudahkanlah urusan waris selepas kematian kita. Letak semua dokumen elok-elok, letak penama. Janganlah disusahkan waris tu, dibiarkan terkapai-kapai dalam kegelapan. Kalau boleh letak dalam satu fail benda-benda yang disenaraikan di bawah untuk memudahkan waris :-

1) salinan ic dan surat beranak waris

2) geran tanah, geran rumah, cukai pintu dan cukai tanah

3) geran kereta, geran motor

4) salinan buku bank atau penyata bank ( details yang waris perlu tahu adalah nama bank, no akaun bank) – senaraikan semua akaun yang ada termasuk kwsp, TH, ASB, public mutual etc

Benda boleh senang, buat apa nak susahkan ye dak. Ini cuma serba sedikit yang aku tau la. Kalau ada salah silap tang mana-mana tu feel free utk betulkan. Sama-sama kita belajar na

Jom saksikan video ni tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


“Tak Sangka Anak Pun Rapat. Mekasih Ibu Untuk Kasih Sayang Ini.” Ozlynn Kongsi Kisah Persahabatan Dengan Fasha. Sweetnya!

Jarang kita dapat lihat artis yang berkawan rapat dan sehingga anak-anak pun turut mesra bersama.

Namun itulah yang dapat dilihat menerusi persahabatan antara Ozlynn yang juga isteri kepada Johan Raja Lawak dengan Fasha Sandha.

Menerusi  statusnya di Instagram (IG), Ozlynn berkongsi kisah persahabatan yang dijalinkan dengan Fasha sejak dulu lagi.

“Dari mengandung ibu selalu dengan mama. Kadang ibu tak boleh tidur ibu text mama sama jugak dengan mama. Tak sangka anak dalam kandungan ibu dan mama sama-sama perempuan.

“Cuma ibu lahirkan Jemyma dulu dan yang paling tak disangka anak ibu dan mama pun rapat.

“Terima kasih ibu @fashasandha, Jemyma kembar Chantiq yang sudi sambut hari lahir Chantiq bersama-sama keluarga ibu.

“Seronok bila tengok Chantiq bukak hadiah tadi. Tak habis-habis cerita pasal birthday dia tadi. Mekasih ibu untuk kasih sayang ini. Biar la gambar dan video disimpanan mama ini yang berbicara,” tulisnya.

Perkongsian tersebut turut mendapat respond dari Fasha yang turut meluahkan rasa kagum dengan sikap yang ditunjukkan oleh seluruh keluarga Ozlynn.

“Awww, I love you Mama Hanania and your beautiful family, tak tau macam mana nak cakap.

“Di zaman ni, susah nak jumpa keluarga humble sebaik seluruh keluarga Hanania, semoga kita semua terus bahagia, I love you,” tulisnya.

Persahabatan dan kasih sayang antara Fasha dan Ozlynn membuatkan pengikut mereka cukup gembira dan masing-masing mendoakan semoga persahabatan tersebut akan berkekalan selama-lamanya.


Anak-anak Terkena Minyak Atau Air Panas, Jangan Cemas Tapi Lakukan Langkah Ini!

Bahaya sentiasa ada di mana-mana. Dapur antara ruang rumah yang paling terdedah dengan bahaya pada anak-anak kita. Ketika kita asyik memasak di dapur, ada waktunya kita langsung tidak menyedari anak-anak yang datang secara senyap.

Ada waktunya, anak-anak mencapai apa sahaja tanpa sempat kita elak. Terkena minyak panas atau air panas memang amat ditakuti oleh kita sebagai ibu. Jika anak terkena, cemas usah cakaplah, apa lagi berhadapan dengan tangisan anak tanpa henti.

Bila anak terkena minyak atau air panas, jangan cemas, sebaiknya bertindak dengan pantas dan lakukan perkara-perkara ini untuk meredakan. Salah satunya adalah dengan rawatan tradisional.

Jom semak caranya!

1. Lidah buaya

Ambil lendir daun lidah buaya atau juga dikenali dengan Aloevera. Campurkan dengan buah manjakani yang sudah ditumbuk lumat. Sapukan pada bahagian kulit yang terkena minyak atau air panas.

2. Kapur sirih

Ambil kapur sirih dan sapukan pada bahagian kulit yang telah melecur. Biarkan kapur sirih tersebut kering. Lakukan berkali-kali, bukan sahaja mengurangkan rasa sakit malah kesan lecur juga boleh dikurangkan.

3. Serbuk kopi

Redakan rasa sakit dan pedih dengan meletakkan serbuk kopi pada bahagian yang terkena percikkan minyak panas atau air panas.

4. Pelepah pisang

Ambil pelepah pisang dan sapukan pada bahagian kulit yang melecur. Ia dapat membantu melegakan kesakitan dan elakkan daripada terkena air pada bahagian kulit yang melecur tadi.

5. Telur

Pecahkan sebiji telur dan sapukan pada bahagian kulit yang melecur tadi. Lakukan berkali-kali sehingga kurang rasa sakitnya.

6. Tepung

Segera lumurkan dengan tepung pada bahagian kulit yang melecur dengan berhati-hati. Dikatakan tepung boleh membantu agar kulit tidak melepuh.

7. Ubat gigi

Sapukan ubat gigi di bahagian yang melecur dan biarkan hingga kering. Kulit akan terasa lebih selesa dan pasti tidak akan menggelembung berair.


Kematian Isteri Satu Kehilangan Paling Perit Buat Suami. Pernah Laluinya, Lelaki Ni Faham Sangat Kesedihan Shuib!

Peritnya bila diuji dengan perasaan kehilangan, sama ada bagi suami mahu pun isteri meninggal dunia terlebih dahulu. Ia adalah situasi yang bukan mudah untuk dilalui. Apatah lagi telah terlalu banyak memori dicipta bersama. Mana mungkin mudah dilupakan begitu sahaja.

Ungkapan reda dan sabar mungkin mudah untuk diucapkan. Namun bagi sesiapa yang telah merasai kehilangan pasangan tentu tahu begitu payah untuk melaluinya. Bukan sehari dua, sebulan hatta bertahun-tahun lamanya perasaan rindu akan tetap bertapak di hati. Rindu pada yang tiada, itulah rindu paling menyakitkan!

Apa yang pasti, kehilangan pasangan hidup tidak akan sama perasaannya dengan kehilangan orang lain yang pernah kita kenali. Apa tidaknya, sudah terlalu banyak kenangan manis, suka, duka dicipta bersama. Ketika ketawa, menangis, hidup susah dan senang semuanya diharungi bersama-sama.

Tiba-tiba sampai masa dan ketikanya, dia sudah tiada lagi disisi.

Kematian Isteri Kehilangan Yang Perit Buat Suami

Berdepan situasi menerima ‘kepulangan’  isteri ke negeri abadi, ikuti perkongsian daripada Nazri Ahmad yang juga pernah merasai peritnya melalui detik-detik itu. Cubalah diselami setiap apa yang cuba disampaikan melalui perkongsiannya di facebook miliknya setelah terbaca berita Siti Sarah meninggal dunia pada 9 Ogos.

Bagi para suami, kematian isteri adalah satu kehilangan paling perit. Setakat sekarang, itu satu pengalaman hidup paling memberi kesan pada emosi saya dan sangat menyedihkan bagi saya sebagai suami.

Bagaimana baik pun tahap keharmonian rumahtangga anda bersama isteri, akan datang silih berganti penyesalan demi penyesalan of not doing good enough as a husband semasa hayat si isteri. Ini bukan kehilangan ibu atau bapa. Ini kehilangan pasangan hidup kita.

Kehilangan seseorang yang kenal kita sebagai suami isteri luar dalam, yang tersurat dan tersirat, kenal perilaku kita suami yang tidak dipamerkan ke umum, kenal kita suami semasa ups and downs.

Shuib akan lalui satu ketidaktentuan emosi lepas ni. Bukan mudah nak padamkan memori semasa mereka masih hidup. Hidup bersama memori-memori itu lah yang killing us inside.

Hargai Isteri Sepenuh Hati

Pesan saya ke saudara dan kawan-kawan, even sampai sekarang. Hargailah isteri anda. Jaga dan lindungi isteri. Kita suami ini lah pelindung isteri. Sayangi isteri sepenuh hati. Mereka ni tinggalkan ibu bapa, keluarga yang berpuluh tahun hidup bersama. Hanya untuk bersama kita dan lalui hidup berumahtangga bersama kita. Zalim lah diri suami andai gagal lindungi dan bahagiakan isteri.

Salam takziah Shuib. Semoga diterima segala amal ibadah dan diampuni segala dosa Siti Sarah.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


Anak Nak Masuk Darjah Satu Tahun Depan, Cikgu Ni Listkan Apa Persiapan Ibu Ayah Kena Buat Sekarang. Barulah Tak Kalut!

Cepat betul masa berlalu, terasa baru semalam ada antara kita menghantar anak-anak ke sokolah tadika dan tidak sangka hanya berbaki beberapa minggu lagi anak-anak ini akan melangkah ke darjah satu pula.

Sebagai ibu bapa, sudah bersediakah anda untuk melepaskan anak jagaan anda untuk memasuki alam persekolahan? Begitu juga jika ditanya tentang persiapan kita untuk memastikan anak selesa dan biasa di minggu-minggu pertama persekolahan.

1. Tuliskan nama bagi setiap barangan peribadi anak-anak terutama barangan berikut:
– Kasut sekolah
– Alat tulis seperti pensil, pembaris, gam dan pensil warna
– Botol air dan bekas makanan.
– Dompet atau beg menyimpan wang saku.

Nama perlu ditulis untuk memastikan barang-barang ini dapat bertahan lama, tidak hilang atau tertukar dengan murid-murid lain. Ia juga membolehkan barangan ini ditemui semula jika hilang.

2. Latih anak-anak menggunakan dompet untuk menyimpan wang saku. Murid-murid sering tercicir wang saku di sekolah. Murid sekolah rendah adalah sangat jujur. Mereka akan menyerahkan dompet atau wang yang dijumpai kepada guru-guru. Lebih mudah untuk mengesan pemilik dompet yang ditemui berbanding wang yang ditemui begitu sahaja tanpa diisi di dalam dompet.

3. Latih anak-anak mmemberanikan diri meminta izin untuk ke ke tandas. Beri contoh ayat yang jelas dan ringkas kepada mereka contohnya,
“Cikgu, nak pergi tandas” atau “Cikgu, nak kencing”.

4. Latih anak-anak mengurus diri sewaktu ke tandas. Untuk anak lelaki pastikan mereka boleh membuka tali pinggang sendiri dan memasangnya semula. Berhati-hati bila memakaikan tali pinggang kepada mereka. Jangan terlalu ketat sehingga mereka tak mampu membukanya sendiri. Selalu juga berlaku anak lelaki terbuang air di dalam seluar kerana gagal membuka tali pinggang yang diikat terlalu kemas.

Yang ni agak ‘sensored’. Tapi sangat perlu dititikberatkan untuk mengelakkan kecederaan. Tapi lupa nak bagitahu semasa taklimat tadi. Anak-anak lelaki perlu dibiasakan memakai seluar dalam dan berhati-hati dengan zip seluar. Kerap kali kecederaan berlaku pada bahagian sulit mereka kerana tidak berhati-hati sewaktu menutup zip seluar. Kecederaan boleh diminimakan dengan memakai seluar dalam.

5. Pastikan anak anda menyimpan nombor telefon anda dan pasangan anda untuk dihubungi. Nombor telefon tersebut boleh di tulis pada beg sekolah atau disimpan dalam dompet anak-anak. Tulis nama penuh anak dan nombor telefon untuk dihubungi pada beg sekolah anak-anak. Ini kerana pada awal-awal musim persekolahan seringkali juga berlaku beg sekolah ditinggal di merata-rata tempat terutama di kawasan menunggu. Ia juga membantu para guru menghubungi ibubapa sekiranya berlaku kecemasan di luar waktu pejabat.

Semoga perkara di atas dapat membantu rakan-rakan sekalian mempersiapkan anak-anak untuk menempuh alam baru dalam siri perkembangan kehidupan mereka. Dan kita jadikan alam persekolahan sebagai fasa yang paling bermakna dalam kehidupan mereka.

Sumber : Asmadi Abdul Samad
XPDC Darjah 1.


“Bayi Pemalu, Susah Tunjuk Muka. Macam Bapa Dia.”  Kandungan Dah 8 Bulan, Bayi Ein Eudruce Tetap ‘Menyorok’  Tak Tunjuk Jantina!

Setiap pasangan suami isteri menantikan kehadiran si kecil dalam hidup mereka. Timbul rasa berdebar dan dalam masa yang sana teruja setiap kali melihat perkembangan si bayi termasuklah mengetahui jantina bayi ketika membuat imbasan.

Bagi pelakon dan pengacara, Ain Edruce yang kini hamil lapan bulan mengakui masih belum mengetahui jantina anak yang bakal dilahirkan itu.

Ain, 30, atau nama sebenarnya Nurulain Edruce berkata, setiap kali membuat pemeriksaan dan imbasan, bayi dalam kandungan ‘menyorok’.

” Setiap kali buat pemeriksaan kesihatan, bayi saya sangat ‘pemalu’. Susah betul saya nak tengok muka. Buat pemeriksaan 3D pun, memang tak boleh tengok, dia asyik menyorok saja.

” Doktor selalu cakap anak saya pemalu, tapi doktor mungkin lupa saya tak pemalu. Mungkin ikut bapa dia,” jelas Ain berseloroh.

Meskipun suaminya yang juga seorang ahli perniagaan dikenali dengan sifat pemalu, Ain bagaimanapun menganggap suaminya itu sebagai pembawa tuah dan rezeki dalam kehidupan mereka.

” Saya anggap banyak rezeki selepas kahwin ini disebabkan Mirul. Bagi saya, he is my lucky charm… dia bawa rezeki kepada keluarga kami.

” Memang susah sangat nak tengok. Itu yang saya tak sabar nak bersalin dan tengok wajah bayi. Jantina pun tak tahu, bukan tak nak beritahu, tapi memang tak nampak.

” Seronok juga tak tunjuk jantina, sebab orang sekeliling saling berteka-teki mengenai jantina bayi dalam kandungan saya” ujar Ain lagi.

Ain yang dijangka melahirkan bayi pada 25 mei ini berharap dapat melahirkan anak secara normal.

” Sekarang usia kandungan sudah lapan bulan dan saya sangat gementar, Insya-Allah bulan depan bersalin. Doktor kata dalam 22 Mei, tapi saya menjangkakan lebih awal dari itu.

” Perasaannya sangat takut. Saya jumpa ramai kawan yang baru bersalin dan tanya perasaan dan pendapat mereka secara pembedahan atau normal.

” Ini kerana ramai cakap akan sakit, tapi saya tidak tahu apa perasaan sebab tidak pernah ada pengalaman bersalin.

” Walaupun takut, tapi teruja juga sebab nak tengok bayi macam mana. Tak sabar nak tengok muka macam mana.

” Kalau boleh nak cuba bersalin normal. Sebab lepas saya bersalin nanti dan tamat tempoh berpantang, saya terus masuk penggambaran JKK musim terbaharu.

” Kalau dapat bersalin normal senanglah saya nak jaga. Orang kata normal lebih senang sembuh jika dibandingkan dengan pembedahan,” katanya.

Pasangan ini mendirikan rumahtangga pada Disember 2019 dan  Ain telah mengumumkan kehamilannya pada 29 November tahun lalu.


“Sentiasa Ada Di Sisi, Terima Kasih Suami. Momen Terindah.” Neelofa Kongsi Pengalaman Bersalinkan Muhammad Bilal!

Usai 8 hari melahirkan, selebriti yang juga usahawan terkenal, Neelofa hari ini berkongsi pengalaman bersalin anak sulungnya, Muhammad Bilal pada 29 Januari lalu.

Perkongsian tersebut dimuatnaik menerusi lnsta storynya. Akui isteri kesayangan PU Riz ini, dia seolah-olah tidak percaya sakit yang dialami sebagai kontraksi proses melahirkan permata hatinya itu ketika itu.

“Masa ni macam tak percaya and tak boleh digest, betul ke sakit nak beranak ni sebab macam leblih kurang period pain je… (segugutku sangat ekstrem ya setiap bulan).

“Haris balik kerja malam tu, terus dia cakap jom kita pergi hospital and i was like… yeke sayang? Kot-kot false alarm. So i started to record setiap kali sakit,” jelasnya.

Jelas Neelofa lagi, dia mengalami tempoh kontraksi selama beberapa jam sebelum proses bersalin dipermudahkan.

“Teman suami makan breakfast, masa ni dah lebih lapan jam layan contraction dan enam jam kemudian, jam 3.44 petang Allah mudahkan segalanya. Bilal dilahirkan dengan selamat,” tulisnya.

Dia dalam pada itu turut menitipkan ucapan syukur Dan berterima kasih kepada suaminya yang setia berada di sampingnya sepanjang proses tersebut.

“Sentiasa ada di sisi, terima kasih suamiku. Walaupun mencabar the first five days di hospital, tapi tu antara hari/momen terindah bersama suami sepanjang berkahwin,” tulisnya lagi.

Menurut Neelofa,  sekitar jam 1 pagi 29 Januari dia ditolak masuk ke dalam bilik bersalin.

“So by 1 am i dah terbaring di labour room… masih clueless ‘betulke dah nak beranak ni’. Pak Ustad (Haris) buat solat sikit sambil tunggu doktor. Masa ni sampai-sampai dah 2cm,” kongsi Neelofa lagi.

Untuk rekod, Neelofa dan Haris selamat bernikah di sebuah hotel terkemuka di ibu negara pada 27 Mac tahun lalu.

Follow dan subscribe Youtube Channel @BintangKecilMy
#BintangKecilMy #BintangKecil #KitakanJuara


Tak Sangka Jika Makan Yang Ada Gluten, Badan Kurang Serap Zat Makanan.

Pastinya kita akan menjaga kesihatan agar mempunyai jangka hayat yang panjang. Oleh itu, ramai yang mengamalkan cara hidup yang sihat. Ia termasuk hal pemakanan.

Tidak dinafikan pemakanan memainkan peranan penting untuk sihat. Pastinya kita akan memilih makanan yang sihat cara penyediaaan.

Namun, adakah anda pasti cara makanan yang kita ambil itu sihat 100 peratus? Ada ilmu yang ada kena ketahui mengenai kandungan makanan yang menyebabkan zat-zat makanan tidak dapat diserap oleh badan.

Biasanya ramai yang bagitau Dr Izaza yang dia ada allergic pada susu lembu dan susu kambing, jadi tak dapat nak minum susu

Tapi, jarang jarang pesakit bagitau dia allergic pada gluten. Sebab tak banyak kes yang ada allergic pada gluten

Apa tu gluten?

Ermm, GLUTEN ni sejenis protein yang melekat pada roti, bijirin macam barley, gandum atau tepung gandum
.
Protein yang ada pada makanan nih ada fungsi dia, fungsinya supaya makanan tu melekat sesama sendiri dan protein ni macam gam dalam makanan
.
Jadi, ada orang tak tahan dengan gluten ni dan boleh menyebabkan rasa tak selesa pada perut selepas makan makanan yang ada gluten, macam mee, roti dan makanan yang ada menggunakan tepung
.
Keadaan tak selesa pada perut ni dipanggil gluten intolerance atau celiac disease. Disebabkan gluten melekat pada usus kecil dan menyebabkan perut sakit atau tak selesa


“Apa Cantik Bona Ni” Nubhan Renovate Rumah, Beza Betul Bilik Mak Jenny Macam Bilik Hotel!

Setiap anak-anak ada cara tersendiri nak bahagiakan mak ayah mereka. Bagi yang berkemampuan, pastinya harta benda yang akan diberi sebagai balasan membesarkan mereka sehingga mampu menjadi manusia yang berguna. Bagi yang kurang berkemampuan pula, ada jasa mereka yang mungkin dapat dilihat dari mata kasar atau tidak bantuan mereka untuk orang tua mereka.

Baru-baru ini, penyanyi dan usahawan, Nubhan Ahamad ada memuat naik kejutan yang dibuat untuk bonda tersayangnya yang lebih dikenali sebagai Mak Jenny. Dalam video tersebut, jelas kelihatan ruang dalam rumah yang dalam proses ubah suai dan ruangan yang disiapkan terlebih dahulu dan menjadi tumpuan adalah keadaan bilik ibu tersayangnya itu.

Video yang dimuat naik di laman Instagramnya itu turut memaparkan keadaan bilik Mak Jenny sebelum dan selepas diubah suai. Perbezaan yang ketara itu telah mencuri perhatian ramai termasukan tuan bilik itu sendiri dengan berkata “apa cantik bona ni?” ketika melihat sekitar bilik yang hiasan dalamannya itu tidak tumpah seperti sebuah bilik hotel iaitu terdapat sebuah katil baru, almari yang dipasang siap dan set televisyen.

Meninjau di ruangan komen, rata-rata turut berkongsi rasa sebak melihat usaha Nubhan menggembirakan hati ibunya. Malah, merek juga turut berkongsi impian untuk membuat perkara yang sama jika diberi peluang sebegini.

Sumber : Instagram Nubhan Ahamad


“Kena Halau Di Dunia Ni Tak Apa, Jangan Kena Halau Di Akhirat” -EbitLew

Sebak rasa seharian carikan rumah untuk adik ni dan mak ayahnya. Dapat rumah 1 bilik. 1 ruang tamu dan ada dapur dan tandas semuanya. Saya bayarkan rm500 sebulan dari tuan rumah. InsyaAllah saya akan terus bayar bulan-bulan selagi mampu insyaAllah. Saya bagi free jer pada mereka. Bila tengok adik ni berlari-lari main mainan patung hadiah dari anak saya. Sebak menangis rasa hari ini. Ubat hati ini semalam tengok tidur di jambatan alas kotak.

Dalam pada itu, Ustaz Ebit Lew turut meluahkan rasa terkilan kerana hasrat seorang lelaki untuk memberikan keluarga ini tinggal di rumahnya secara percuma dihalang oleh pengurusan kediaman berkenaan.

Tadi ada seorang abang bagi rumahnya free. Dia berada di oversea. Tapi kawasan kondo tu kena halau pula. Sedih gak. Takperlah. Katanya undang-undang. Ya Allah selalu begitu pandangan orang pada orang miskin dan gelandangan. Tuan rumah bagi. Tapi ajk tak bagi. Susah juga call sana sini. Banyak protokolnya.

Saya dah biasa kena halau bila bawa adik jalanan atau gelandangan pergi shoping. Hati saya dah lali kena halau ini. Luka sikit tapi cepat jer pulih. Kena halau dalam dunia ini takper. Jangan kena halau di akhirat.

Syukur kawan-kawan bantu. Terima kaseh abang azman dan semua kawan-kawan yer. Terima kaseh tuan rumah baik hati bantu masuk malam-malam ini. Saya doakan semua yang bantu Allah rahmati dan kasih sayangnya. Saya dah hadiahkan tikar,toto, bantal,tilam dan barang dapur. InsyaAllah esok hantar lagi barang-barang lain.

Sabarlah yer abang kakak. Kita mungkin buat silap dan kadang orang pandang rendah. Tapi kita hidup untuk Allah sayang. Saya doakan Allah bantu abang dengan kakak yer. InsyaAllah Allah Maha Baik. ALLAH Maha Mengetahui

Sebak rasa seharian carikan rumah untuk adik ni dan mak ayahnya. Dapat rumah 1 bilik. 1 ruang tamu dan ada dapur dan…

Terima Kasih Kepada Pengerusi JMB XXXXX HEIGHT CONDOMINIUM serta AJK nya di atas layanan yang mendukacitakan,kami medoakan supaya kamu sentiasa dilindungi serta dirahmati oleh Allah S.W.T

Perbincangan menemui jalan buntu,kami di arahkan supaya meninggalkan tempat itu atau bahasa halus nya di HALAU.

Isu nya adalah budi bahasa.Jaga lah budi bahasa kamu ketika bertutur..hormati orang lain tanpa mengira bangsa,pangkat dan usia.

Perwatakan serta pertuturan seperti kamu itu lah yang membuatkan orang yang bukan Islam takut untuk mendekati Islam bahkan orang Islam sendiri akan menjauhkan diri.

Ya kami mengalah..mungkin itu semua dah di tentukan Oleh Nya..

Syukur Alhamdulillah…dapat merasa UJIAN Bersabar dari Allah bersama-sama Ustaz Ebit..😊😊

Semoga semua yang terlibat pada malam itu mendapat Hidayah Dari Allah..

Syukur Allah permudahkan perjalanan kami.


10 Tips Diet Hilangkan 10kg Dalam 1 Bulan Tanpa Ubat. Salah Satunya Tak Perlu Elak Nasi. Wanita Ini Kongsikan Caranya. Cukup Mudah!

Bukan mudah sebenarnya nak turunkan berat badan seperti yang kita ingini. Nak nak pula jenis yang metabolisme rendah. Ini semua bergantung kepada usia dan juga cara kita melakukannya.

Bagi yang kebanyakannya gagal mendapatkan berat yang diingini, ia mungkin berpunca daripada diri sendiri yang tidak mahu meneruskan proses diet atau dengan erti kata lain tidak konsisten.

Cara mudah untuk anda turunkan berat badan adalah dengan perbetulkan amalan gaya hidup anda. Kerana gaya hidup menjadi satu kebiasaan dan ia akan membuat anda tidak rasa terbeban untuk diet semata-mata.

Apa yang kita perlu untuk penurunan berat badan yang optimum bukanlah mengurangkan pengambilan kalori semata-mata; kita memerlukan satu gaya hidup sebagai penyelesaian yang akan menyokong usaha kita supaya lebih mudah.

Macam tak percaya, gadis ini berjaya menurunkan berat badan sebanyak 10 kg dalam masa sebulan sahaja!

Tak percaya? Cuba tengok gambar di bawah. Terbukti kan?

Mari ikuti 10 tips diet daripadanya.

10 TIPS DIET HILANGKAN 10KG DALAM 1 BULAN. TANPA UBAT!

Assalamualaikum,
Bismillahirahmanirahim
(90kg-58kg) 32kg = Loss 10kg in 1 month

Tahu ke idok brape tan matrix lemak2 serta ? yang menapak & beranak-pinak dekat usus tu? So! Korang boleh google tau.

Jus lemon adalah antara air detox yang boleh diamalkan.

Pengambilan diet seharian yang saya amalkan ni kalau korang nak tukar or untuk breastfeding mom boleh lebihkan portion protein (better refer pakar / dietition dulu)

Pagi:

Sebelum pukul 9 pagi (kalau utk pesakit kencing manis whole grain bread tau?.. Kalau yg memang manis muka dia tu.. Roti gardenia kosong tu jee haa?)

Lunch:

Nii kalau hari2 makn telor goreng nanti jadi sadoo jangan salahkan sis yee???

Dinner:

(Ehh plisss,, jangan gtal2 nak makan pizza kaa nugget ka malam2 ni acah-acah mat salleh tau)

Jaga pemakanan dan diet untuk cepat hamil

Dalam sehari kena ambil 2-3 liter air suam / day ni wajibalghunoh utk yg nak loss weight10kg/month.

Korang boleh google jgk macam mana nak kira berapa liter air utk dperlukan oleh badan dan cara nak divide. (Tak adalah nanti ulang alik tandas je…)

Saya memang tekankan pengambilan Green Tea.

Bukan kata mnum Green Tea tak jaga makan, tak senam tuptup turun 20kg. Ehh memang idokkk ler..

Ia MEMBANTU meningkatkan metabolisma selain itu dia jgk bantu dalam weightloss.

Setiap hari korang WAJIB workout 30min/day.

Untuk perempuan boleh lah nak zumba.

Haaa ni kalau yang keje ofis tu mohon buat lebih, sebab korang kurang bergerak berbnding cikgu atau nurse yang selalu ke hulu hilir ni..

Jangan nak acah2 makan oat, makan biskut, roti, dan sebagainya.

Tahu tak, sebenarnya semua ni lagi banyaak bebanan untuk diproses berbanding makan nasi. So, please refer dietition sebelum buat keputusan tau!

KENA pantang ais, air yang disejukkan, abc, cendol, cool blog, segala mak nenek yang sejuk.

Just minum air suam mengikut liter yang badan korang perlukan (whole day).

Pantang lah segala ‘fast food’ macam KFC, McD, Pizza, Subway semua tu untuk 3 minggu pertama tanpa ada ‘treat day’.

Timbang dulu sebelum mulakan misi.

Setiap minggu make sure timbang!

Jaga juga emosi tu biar stabil, sometimes dia akan memberi kesan juga.

Kalau genetik jenis obesiti, korang kenelah lipat gandakan usaha. Sebab potensi utk loss weight 10kg/week tu lebih rendah.

Bangunn je dari tidur sebelum korang pergi toilet, sebelum gosok gigi, terus minum air kosong agak2 dalam 2-3 gelas ( kalau air suam, amaaaat dan sangat digalakkan)

Korang boleh search kebaikan minum air selepas bngun tidur. Banyak manfaatnya.

Kalau seminggu korang blh loss cuma 3kg, Janganlah sedih dulu! Kalau 4 minggu dah dapat berapa? Haaa gitu.

Satu lagi nak pesan ni, jenis yang tak kuat semangat atau cepat down.. Please, sayang cari kekuatan kamu.

Kalau ada awak tu suami yg ade isteri gemuk, jangan dihina badannya. Tapi temanlah dia buat zumba atau jagakan anak masa dia tengah workout tu! (Kan nampak sawitdisitu.. Hahahaha)

Jangan anggap ianya sesuatu yang tak mustahil. Buktinya ada di depan mata!


“Kakak Tak Sedar Adik Ikut Belakang,” Bayi 16 Bulan Dilanggar Bas Sekolah Pergi Buat Selamanya

Seorang bayi perempuan maut dilanggar bas sekolah dalam kejadian di hadapan sebuah rumah di Taman Anggerik, Bandar Baru Salak Tinggi di sini pada Khamis.

Ketua Polis Daerah (IPD) Sepang, Asisten Komisioner Wan Kamarul Azran Wan Yusof berkata, kejadian berlaku kira-kira jam 12.15 tengah hari.

“Siasatan mendapati mangsa berumur setahun empat bulan mengekori kakaknya keluar dari rumah untuk pergi ke bas sekolah di hadapan rumahnya, tanpa disedari oleh kakak mangsa.

“Pemandu bas berkenaan kemudian menyedari bas yang dipandu telah melanggar sesuatu dan mendapati mangsa berada di bawah bas tersebut,” katanya dalam kenyataan pada Khamis.

Beliau berkata, mangsa mengalami kecederaan parah di bahagian kepala dan beberapa bahagian di badan.

“Mangsa kemudiannya dibawa ke Klinik Kesihatan Salak dan disahkan meninggal dunia.

“Mayat mangsa dibawa ke Hospital Putrajaya untuk bedah siasat,” katanya.

Menurutnya, siasatan lanjut berkaitan kejadian masih dijalankan.
“Pemandu bas merupakan seorang lelaki tempatan berumur 50 tahun ditahan untuk siasatan lanjut.

“Kes disiasat di bawah Seksyen 41(1) Akta Pengangkutan Jalan (APJ) 1987,” katanya.


Hebatnya Didik Anak Cara Islam. Ini 15 Cara Ibu Ayah Kena Alert

1.ELAKKAN PUKUL ANAK DARI BAHAGIAN LUTUT KE ATAS
Kawal diri sebagai ibu-bapa. Elakkan pukul anak dari lutut keatas. Kalau marah sangat, pukul tapak kaki anak.

2.ELAKKAN GUNA TANGAN ATAU ANGGOTA TUBUH YANG LAIN UNTUK MEMUKUL ANAK
Jangan sesekali menampar anak menggunakan tangan kita. Ia akan menjadi lebih buruk di mana anak akan bertambah nakal dan degil. Rotan atau pukul anak di telapak kakinya. Pukul seadanya sahaja, bukan dengan amarah yang meluap-luap. Secara saintifiknya ada kaitan dengan refleksologi dan merangsang ke bahagian otak.

3.AJAR ANAK SOLAT
Dalam mendidik anak mengikut cara Islam, solat adalah kunci utama.

Sabda Rasulullah s.a.w.

“Perintahkanlah anak-anakmu mendirikan solat ketika mereka berumur 7 tahun, danpukullah mereka kerana tidak solat ketika berumur 10 tahun, dan pisahkanlah tempat-tempat tidur mereka” ( H.R. Ahmad & Abu Daud )

“Dan perintahkanlah ahli keluargamu mendirikan solat dan bersabarlahkamu diatas kesukaran-kesukaran yang kamu hadapi kerananya..” ( Toha : 132 )

“Wahai orang-orang yang beriman! Peliharalah dirimu dan keluargamudari api neraka..” ( At-Tahrim : 66 )Kata pengikut-pengikut Asy-Syafie : Hendaklah para wali ( ibu bapaatau penjaga ) memerintahkan anak-anak menghadiri jamaah solat dan menerangkan kepada mereka hukum-hukum agama yang harus merekakerjakan sebagaimana wajib atas wali memberi pendidikan kepadaanak-anak tentang aurat, arak, dusta, mengumpat dan sebagainya.

4.NAMA PANGGILAN YANG BAIK
Beri dan panggil anak dengan nama yang baik-baik. Nama panggilan yang kurang baik akan menyebabkan anak anda malu dan merasa rendah diri. Lebih malu apabila kawan-kawan mereka mengetahui panggilan itu.

5.PELUK ANAK SETIAP HARI
Dalam mendidik anak cara Islam, kasih sayang dari ibu bapa yang ditunjukkan kepada anak sangat bermakna buatnya. Berikan anak anda pelukan setiap hari. Kajian menunjukkan anak yang dipeluk setiap hari akan mempunyai kekuatan IQ yang lebih kuat daripada anak yang jarang dipeluk.

6.PANDANGAN KASIH SAYANG
Pandanglah anak anda dengan pandangan kasih sayang. Pandangan ini akan membuatkan anak anda lebih yakin diri apabila berhadapan dengan persekitaran.

7.BERIKAN PUJIAN PADA ANAK
Berikan peneguhan setiap kali anak anda berbuat kebaikan. Berilah pujian, pelukkan, ciuman, hadiah ataupun sekurang-kurangnya senyuman untuk setiap kebaikan yang dilakukannya.

8.AKUI KESILAPAN ANAK
Janganlah mengharapkan anak anda yang belum matang itu melakukan sesuatu perbuatan baik secara berterusan, mereka hanya kanak-kanak yang sedang berkembang. Perkembangan mereka buatkan mereka ingin mengalami setiap perkara termasuklah berbuat silap.

9.UTAMAKAN KELUARGA BERBANDING PERKARA LAIN
Apabila anda berhadapan dengan masalah kerja dan keluarga, pilihlah keluarga. Anak-anak terus membesar. Masa itu terus berlalu dan tak akan kembali. Jadi, hargailah masa bersama semasa proses anak-anak membesar.

10.ELAKKAN MENGELUH KERANA ANAK. UCAPKANLAH ‘ASTAGHFIRULLLAH’
Keluhan akan membuatkan anak-anak merasakan diri mereka beban. Dalam mendidik anak cara islam, kesabaran yang tinggi amat penting. Elakkan mengeluh. Ucapkan Astagfirullah.

11.DENGAR BILA ANAK BERCAKAP
Dengarlah cerita anak anda, cerita itu tak akan dapat anda dengari lagi pada masa akan datang. Tunggu giliran anda untuk bercakap. Ini akan mengajar anak anda tentang giliran untuk bercakap. Dengan kata lain, jadilah pendengar yang baik.

12.TENANGKAN ANAK
Adakalanya, anak kita panik dan tidak tahu nak buat apa. Tenangkan anak anda setiap kali mereka memerlukannya. Peluk erat-erat dan tunjukkan kasih sayang yang tidak berbelah bagi.

13.TUNJUK ANAK BAGAIMANA CARA MENENANGKAN DIRI
Jangan hanya peluk sahaja. Selitkan kata-kata nasihat dan iktibar yang sewajarnya. Kalau bergaduh sesama adik-beradik, leraikan dengan suara yang lembut. Tunjukkan kepada anak anda bagaimana cara untuk menenangkan diri. Mereka akan menirunya.

14.BUAT AKTIVITI BERSAMA-SAMA ANAK.
Luangkanlah masa bersama anak anda di luar rumah, peganglah tangan anak-anak apabila anda berjalan dengan mereka. Mereka tentu akan merasa kepentingan kehadiran mereka dalam kehidupan anda suami isteri. Buat aktiviti yang berfaedah bersama-sama. Ingat, kualiti masa lebih penting daripada kuantiti. Anak akan ingat saat-saat indah mereka bersama ibu-bapa sampai bila-bila.

15.TERIMA ANAK SEADANYA
Terimalah yang kadangkala anda bukanlah ibu bapa yang sempurna. Kadang-kadang tanpa sengaja, kita akan pukul anak dan menyesal kemudiannya. Tiada ibu-bapa yang sempurna. Tujuan kita disini ialah untuk belajar bersama-sama.


Hampir Seminggu Tahan Wad Sesak Nafas Akibat Merokok & Vape, Pemuda Kongsi Pengalaman!

Semua sedia maklum keburukan menghisap rokok dan rokok elektronik atau vape memberi kesan buruk pada kesihatan badan amatlah berbahaya. Macam-macam kes daripada tabiat buruk ini dilaporkan di dada akhbar tetapi masih lagi ada yang berdegil teruskan menghisap benda terlarang tersebut.

Antaranya pengalaman yang dikongsikan oleh seorang lelaki ini, kesan kesihatan badan yang dihadapi akibat merokok dan vaping telah memakan dirinya. Dia disahkan mengalami masalah paru-paru yang dipanggil spontaneous pneumothorax.

Diharapkan perkongsian individu ini menjadi asbab buat para perokok di luar sana untuk mengambil inisiatif berhenti merokok secara perlahan-lahan dan iktibar buat kita semua. Buat saudara Faris Ifwat, semoga anda diberikan kesembuhan kesihatan.

Paru-paru sebelah kanan dihimpit udara yang terperangkap dan kecut

Assalamualaikum. Alhamdulillah semalam saya telah pun discaj dari hospital setelah hampir seminggu ditahan di wad kerana sesak nafas atau masalah paru-paru yang dipanggil spontaneous pneumothorax akibat daripada vaping dan smoking (merokok).

Iaitu komplikasi di mana udara masuk ke rongga paru-paru menyebabkan paru-paru tak dapat mengembang. Situasi ini menyebabkan paru-paru sebelah kanan saya dihimpit oleh udara yang terperangkap dan seterusnya menjadi kecut.

Jadi setelah dibincangkan, doktor memberitahu saya untuk terus menebuk di bahagian kanan dada dengan segera dan meletakkan chest tube untuk mengeluarkan udara bagi membolehkan paru-paru bahagian kanan saya berfungsi dengan baik.

Jika lambat…Boleh menyebabkan kematian!

Alhamdulillah selepas lebih 72 jam memakai chest tube, udara yang terperangkap dapat dikeluarkan. Dan chest tube ini terus ditanggalkan pada hari ke-4.

Sekarang paru-paru saya masih lemah dan memerlukan latihan bagi menguatkan balik paru-paru saya seperti biasa.

Di sini saya ingin mengucapkan ribuan terima kasih kepada isteri saya, ahli keluarga saya, keluarga mertua saya, saudara-mara saya, doktor-doktor, jururawat dan semua staf hospital Teluk Intan dan rakan-rakan sahabat yang mendoakan kesihatan saya dan menolong dari segi mental dan fizikal dan menziarahi saya semasa terlantar di hospital.

“Beringatlah sesama kita bertapa bahayanya benda alah ni”

Doakan saya agar pulih sepenuhnya dan doakan hati saya kental dapat mengharungi hari-hari tanpa vape dan rokok (pening nak demam semua ada yelah terpaksa berhenti mengejut).

Untuk kawan-kawan ku beringatlah sesama kita bertapa bahayanya benda alah ni. Dulu saya seperti anda smua tak percaya. Bila dah kena dekat diri sendiri baru ada akai orang cakap haha.

Untuk kawan-kawan yang bertanya rasa sakit macam mana bila mula-mula kena. Rasa sakit dia rasa macam susah nak bernafas. Nafas jadi pendek dan tercungap cungap, macam ada sesuatu menghalang saluran pernafasan dan pergerakan juga terbatas.

Rasa sakit dia hanya Allah saja yang tahu.

Sekian dari saya Mohamad Faris Ifwat. Check in Hospital Teluk Intan 21-26/7/22. Assalam.


Kawal Kadar Kolestrol Dengan Beberapa Amalan Petua Ni. Tak Rugi Pun Mencuba!

Rasanya semua antara kita maklum, bahawa bila kadar kolestrol tinggi dalam darah itu merupakan petanda kepada keadaan yang kurang bagus untuk tubuh. Sesuatu usaha perlu dilakukan untuk mengurangkan kadar kolestrol tersebut.

Selain perlu mendapatkan pemeriksaan doktor disamping  berubah untuk mengamalkan gaya hidup sihat dan mengawal pengambilan makanan yang sihat, tidak salah kiranya mencari alternatif dengan mengamalkan petua-petua terdahulu.

Nyata begitu banyak petua untuk tujuan menurunkan kadar kolestrol ini, dan antara yang dapat dikongsikan di sini adalah seperti berikut, jom semak.

PETUA TURUNKAN KOLESTROL & BERAT BADAN

Bahan-bahannya
3 sudu besar biji Barli
2-3 sudu kecil madu
3 gelas air
1 hirisan lemon
Ini sukatan untuk satu gelas,kalau nak lebih tambahkan aiq lagi.

Cara penyediaannya:

1. sebelum rebus Barli tu,basuh dan rendam dulu selama 2-3 jam
2. pastu rebus dengan sukatan 3 gelas air, gunakan api yang kecil@sederhana
3. Rebus sehingga dapat 1 gelas air rebusan Barli dan Barli dah nampak empuk
4. Kemudian sejuk
5. Bila dah sejuk,tuang ke dlm gelas dan masukkan 2-3 sudu madu asli(boleh jugak nak digantikan gula)
6. Perahkan sedikit lemon@masukkan hirisan lemon ke dlm gelas. Kacau rata.sedia untuk diminum.sesuai sgt anak2 minum time balik sekolah.betoi2 menyegarkan

BAHAN-BAHANNYA :-

* Buah nanas
* Sayur sawi

CARA-CARANYA:

1) Dikisar halus bahan tu sampai jadi jus.
2) Minum 1 kali sehari, setiap hari.

KHASIAT BUAH NENAS YANG RAMAI ORANG TAK TAHU :-

1) Melegakan masalah sem belit
2) Mengurangkan dan menghilangkan rasamual
3) Mempunyai agen anti penbekuandarah
4) Sangat sesuai untuk anda yang ingin menurunkan berat badan.
5) Mengembalikan kolagen untuk membuatkan anda kelihatan sentiasa muda

KHASIAT SAYUR SAWI YANG RAMAI ORANG TAK TAHU :-

1) Dapat menguatkan dan menyihatkan tulang kita.
2) Sayur sawi dan sayuran hijau yang lain dapat membantu untuk mencegah kanser
3) Amat digalakkan untuk pesakit diabetis jadikan amalkan pemakanan seharian.
3) Menyihatkan rambut dan kulit kerana mampu untuk memperbanyakkan kolagen dalam badan kita.
4) Sayur sawi juga dapat membantu untuk anda mendapatkan tidur yang selesa.

Andai tidak suka dengan rasa gabungan ramuan tersebut, anda juga boleh mencuba petua ini yang diamalkan oleh Aishah Saud untuk menurunkan kolestrol. Terbukti amalan ini serasi buatnya dan dikongsikan di media sosial perbezaan bacaan kolestrol, dari 7.9 kini turun kepada 5.9 setelah amalkan minum tersebut.

Jom ketahui apa ramuannya.

Bahan-bahan:

Halia – ketuk
Serai – ketuk
Halba
Air 3 cawan
(Rebus semua Kat ats dlm 15 minit)

Siap perah lemon. Boleh juga letak madu sikit.